Pas taon 2019, aye kuliah semester 3. Nah pas hari Minggu, aye kayak ngerasa perut aye agak sakit. Tapi pas entu masih bisa aktivitas. Bahkan hari Senin-nye aye masih ke kampus. Tapi akhirnye pas siang aye ngerasa sakit perutnye makin parah. Akhirnye aye pun periksa ke klinik kampus. Katanye sih kemungkinannye usus buntu. Abis entu, aye pulang ke rumah. Tapi beberape hari di rumah masih sakit dan malah makin parah. Akhirnye pas hari Jum'at, aye dibawa ke rumah sakit sama orang tuanye aye buat di-USG. Selesai USG, dokter ngevonis kalo aye sakit kista. Jadi karena entu diagnosis, aye pun kaget dan ketakutan.


Kêjadian bêrmula wayah kêgiatan bêlajar ngajar bêjalan sêpêrti biasa. Sêorang guru ngêliat ada sêsuatu nyang anèh dari murid wadonnyah nyang sêbênêrnyah ngêgunain kudungan ênih. Bocah kêlas êmpat ênih kêdapêtan garuk-garuk wayah pêlajaran. Kêmudian têmên nyang duduk di bangku bêlakang siswa ênih bilang kêpadanyah bahwa diah ngêliat kutu jalan ama langsung mêrèksanyah. Bênêr ajah, guru onoh nêmuin ada kutu nyang lagi bêjalan kêluar dari kudungan nyang dipakè siswi ênih. Sêudah ngêtauin kondisi rambut muridnyah sêpêrti onoh, diah ngêminta bantuan guru laènnyah buat nyisir rambut muridnyah. Akhirnyah para guru ngêmutusin buat nêtêk rambut dêngan pêrsêtujuan muridnyah onoh. Rambut ditêtêk tipis-tipis biar apik ama kutunyah bisa bêkurang.


Keluarga besar aye tuh manyoritas orang Betawin, nah nilahnye juga banyakan ama orang asli Betawi. Cuma Nyak aye beda sendiri, Nyak lebih milih nikah ama orang asli Jawa. Nah, kan beda banget tuh oranng Jawa ama Betawi. Orang Betawi kan kite tau adanye keras trus kalo ngomong blak-blakan. Nah, kalo orang Jawa juga tuh beda lebih alus trus banyakan diem. Karna sodara aye banyak nyang Betawi jadi aye dikata-katain mulu, dikatain jawir lah apa lah. Trus juga dikatain pelit lah karna punya Babeh oranh Jawa. Padahal pan sama aje nyak orang Jawa Betawi tuh nyang bae mah bae, nyang pelit mah pelit.


Viènna, sêorang wadon bêumur 25 taun datêng kê psikolog karna pèngèn bunuh diri. Wayah bêumur 10 taun, diah ngalamin pêristiwa pêrkosaan nyang dilakuin ama abang kandungnyah. Onoh adalah rahasia nyang disimpênnyah dèwèk sêlama bêtaun-taun. Sêtêlah pêristiwa onoh têrjadi, diah mèrad dari rumahnyah dan tinggal ama nyainyah dêngan arêpan bisa ngêlupain pêristiwa onoh. Tapi, sêmuah onoh ora bisa diah lupain. Vienna ora pêrnah bêrênti ngêrasa cêbrik ama bêdosa sêhingga kudu dirêsikin. Karna onoh, saban arinyah diah mandi bêkali-kali ama nutup diri dari pêrgaulan dêngan dunia luar. Saban kali ada lanang nyang nyaba bêtamu kê rumah nyainyah, walo onoh kêluarga, bakal ngêjanyah histèris ama mèwèk sêmalêman.


Pas awal dateng ke sini, kaget banget pas denger tetangga badannya gatel. Katanya, abis kena tomcat. Biar orang percaya, jia kasih unjuk tangannya yang merah itu. Jia kata, awal kena tomcat jia kirain itu nyamuk atawa semut bakot. Jia tepok aja dah tuh. Kagak lama jia ngerasain gatel ampe geremet-geremet tangannya. Mikirnya masih nyamuk aja. Cuman, cepet banget kulitnya kayak kebakar merah banget. Lama-lama panasnya ampe besenet. Kayak abis kena api. Terus nyebar ampe korengan. Udah begitu, jia baru engeh itu tomcat. Langsung dah jia berobat. Pas dikasih salep, baru korengnya mendingan. Jadi, emang dikata kagak boleh ditepok kalo ada tomcat. Diambil aja dulu pake plastik, baru dibuang ke lobang weseh.


karena saya merupakan anak yang introvert dan tidak memiliki banyak teman, jadi dari tahun ke tahun setiap saya ulang tahu, tidak ada surprise dari teman-teman saya, maupun hadiah. karena saya pun tidak pernah melakukan hal serupa di sebabkan saya malu untuk berinteraksi dengan banyak orang apalagi membuat suatu perkumpulan. nah, saat kuliah, saya memiliki 3 orang sahabat yang lumayan dekat dengan saya. saat ultah saya ke 21, mereka memberikan saya surprise kecil-kecilan di kampus. saat itu saya benar-benar ingin menangis dan yang ada di pikiran saya waktu itu antara sangat malu dan sedih soalnya saya tidak pernah mendapatkan kejutan itu selama hidup saya.


Kalo kite panik kite disangkanye pasti orang nyang ngelakuin kejahatan. Malah orang nyang kaga pernah ketauan boong tuh cemderung lebih tenang. Bukan maksud ngajarin cara supaya boong kaga ketauan. Cuma kalo kite keliatan panikan malah kite tuh orang nyang bakalan dicurigain. Kalo orang panik kan salah kaga salah pasti ngerasanye tuh takut aja. Padahal belom tentu die ngelakuin ape nyang dituduhin. Nah dari pada kite nanggung akibat mending kite belajar jadi orang nyang lebih tenang dalem ngejalanin apa pun. Soalnye kan kite-kite juga nyang dapet manfaatnye, trus juga kalo kite panik kite juga nyang kena akibatnye karna terus-terusan dicurigain karna kepanikan kite.


Nyak aye tuh dari dulu apa bae udeh dikerjain, orangnye mava pilih-pilih kerjaan. Selama masih halal mah semua kerjaan di sikat. Di tengah kerepotan jualan, Nyak tuh sempet-sempetnye buat jagain kosan orang. Tapi, beruntungnya Nyak nyang punya tuh bener-baner bae. Walaupun anak kosannye tuh begajulan trus pada jorok suka naro sampah acak-acakan trua juga numpuk barang Nyak tuh masih sabar banget ngadepinnye. Apalagi pas pandemi tuh Nyak kaga kontrol kosannye, eh sampah udeh ada di mana-mana, tuh anak kosa pada idup sampah trus cuek aja. Pelajaran nih buat kite kalo jadi anak kos jangan ngandelin nyang punya bae, kite sebagain penyewa juga kudu jaga kebersihan.


Kalo orang ngeludah di jalan bisa jadi emang tempat yang jia anggep pantes. Biarpun kagak pantes juga. Cuman ada yang lebih kagak pantes. Pernah lagi jalan-jalan ama temen ke daerah Jawa Timur. Gara-gara mau jalan-jalan hemat, jadinya naek kereta ekonomi. Di dalem kereta nemuin macem-macem orang. Ngedenger orang batuk kenceng, bebangkisan, ama bocah nangis kudu diterima aja sepanjang jalan. Cuman, yang bikin enek di perjalanan bisa nyaksiin orang ngeludah di situ. Geli banget. Mana ruangan ber-AC juga. Bagusnya, ada petugas yang maranin itu orang. Petugasnya langsung negor orang itu. Kagak kebayang kalo jia didiemin aja. Kesian orang yang duduk deket ama jia. Kudunya petugas pada teges kayak gini.


Emak pernah cerita, kalo pas jaman kecil dulu lingkungannya sepi banget. Dari rumah ampe ke sekolahnya pas jaman SD dulu di jalanan itu jarang banget ada orang. Sekalinya ada orang, itu yang pada balik dari dagang atawa delman ama orang lagi ngeramban di sawah. Pas pulang sekolah, emak di jalanan ngeliat ada kuda dari jauh. Jia udah ketakutan aja. Ngeri kuda itu nyeruduk jia, katanya. Saking udah paniknya jia nyari-nyari tempat buat ngumpet. Nyari pohon-pohon gede kagak ada, lantaran itu tempatnya kayak tanah lapang ama sawah-sawah. Kudanya masih jalan, emak mangkin kalang kabut. Ketemu pager, jia langsung lompat. Saking ketakutannya jia kagak liat-liat kalo di pager itu ada kawatnya. Jadi, pas lompat, pahanya kebeset kawat pager itu. Untungnya, ada orang gede lewat, langsung ngebantuin emak pulang waktu pahanya udah baret ampe bedarah kena kawat itu.


Ngêri adalah pêrasaan nyang wajar dialamin olèh saban orang, apahlagi rasa ngêri nyang bêrkaitan dêngan gawèan sêari-ari di kantor. Sêbagè karyawan, ampir saban ari êluh bêradêpan dêngan targèt ama kêwajiban gawèan nyang kudu dipênuhin. Èkspèktasi dari diri dèwèk ama pêrusahaan ênihlah nyang ora jarang ngêja êluh ngêrasa ngêri bêrbuat salah. Rasa ngêri nyang têrus-têrusan nyang ada dalêm pikiran puguh ngêjaluh strès wayah bêgawè. Apahkah êluh pêrnah ngêdêngêr istilah ènosiopobia? Mungkin istilah ênih masing asing, tapi sêbagian dari êluh pêrnah ngêrasain ènosiopobia ênih tanpa êluh sadarin. Ènosiopobia adalah kondisi sêsêorang bahwa dirinyah punya rasa ngêri buat ngêlakuin kêsalahan gêdé. Ènosiopobia juga diartiin sêbagè têkênan diri buat ngêlakuin kêsalahan nyang sêolah-olah kêsalahannyah udah ora bisa dipêrbaèkin. Kondisi ênih ngêja sêsêorang ngêrasa kêpikiran bahwa kritikan dari orang laèn bukan dijadiin sêbagè acuan, tapi malah ngêja têrpuruk.


Tumannyah, kalo têrjadi kêsurupan, murid-murid bakal bêhamburan kabur ama lari dari dalêm kêlas onoh. Ora sêdikit dari mêrèka nyang ngêri wayah ada salah sêorang siswa kêsurupan. Tapi, bêrbèda dêngan kêjadian ênih. Salah sêorang siswi kêsurupan malah dibêcandain olèh têmên-têmênnyah. Mêrèka sêmuah kêtawa kêbahak-bahak nêmpo salah sêorang têmênnyah nyang kêsurupan onoh. Bukannyah ditulungin atau go dijauhin sêpêrti orang kêsurupan tumannyah, tapi para siswa ênih malah ngêtawain têmênnyah, bahkan sêbagian dari mêrèka go ada nyang ngêmaènin kêpala siswi nyang kêsurupan onoh. Banyak nyang ngira bahwa siswi onoh tibang pura-pura kêsurupan. Mangka dari onoh sêmuah têmênnyah nanggêpin hal onoh dêngan kêtawa nêmpo akting siswi onoh.


Malang nasibnye Alsa pas lagi kuliah. Kuliah entu ibaratnye non-stop tugas. Kagak ade kate selesai ngerjain tugas, soalnye entu satu tugas selesai, ya bakalan ade tugas-tugas laennye yang muncul. Nah karena entu pola ngebadog dan asupan-asupan badognye Alsa entu kagak teratur dan ancur, kagak sehat. Die seringnye ngebadog sehari sekali doang, tapi langsung dalem porsi yang gede. Jangan lupa juga badogannye pun badogan instan yang kagak sehat, kayak mi instan, burger, kentang goreng, dan laennye. Die idup kayak gitu selama 3 taon. Nah pas udeh semester 4, pas udeh lagi mau sidang skripsi, tiba-tiba aje die sakit dan sampe kudu dioperasi. Die pun ketakutan karena kudu dioperasi, perutnye kudu dibelek.


Memposisikannye ntu hutang sebagai musuh bebuyutan adalah cara yang bagus bener untuk terhindar dari tekanan yang merugikan. Pasalnye jika kite ntu menganggapnye musuh, secara kagak sadar kite bakalannye selalu berusaha menghindarinye, dan kagak ingin bersinggungan dengannye secara terus menerus. Hal ntu tersebut sangat efektif untuk menuntun kite agar kagak menciptakan hutang-hutang baru dalam melunasi hutang terdahulu. Dalam kata lain, ogah gali lobang tutup lobang. Jika menjadikan hutang sebagai teman, kite jangan kaget, bakalannye kite ntu dengan mudah menambah hutang lagi tanpa memikirkan akibatnye kelak. Jika diibaratkannye ntu sama tanaman, hutang ntu sejenis benalu yang hanya akan menempel terus pada hidup kite tanpa memberikan peluang untuk mengembangkan kondisi finansial. Kalau dipelihara, justru bakalannye merusak investasi yang kite miliki secara perlahan, atau sekali hantam.


Gara-gara bau awak, Dimas dianggêp rèmèh olèh têmên-têmênnyah. Diah go ora punya têmên, kêcuali têmên lama bêrnama Ilham nyang sêlalu baèk padanyah, bahkan Ilham sêmpêt nyampèin sêcara baèk-baèk masalah bau awaknyah onoh. Sêkali go cuèk, Dimas têtêp kêingêt kêjadian nyakitin têntang bau awak. Wayah onoh diah lagi ada acara kampus di Yogyakarta. Tiga orang têmên-têmênnyah bêrniat pindah karna sêpangkèng dêngan Dimas nyang ngêmilikin masalah bau awak. Mêrèka nyindir-nyindir, mêski akhirnyah ora jadi pindah pangkèng. Dêmi ngêhargain mêrèka, Dimas rèla molor ngadêp pantat salah sêorang dari mêrèka. Sêmasa kuliah, Dimas bêrupaya buat bêrobah jadi lêbih wangi, tapi sêkali go diah udah bêrobah, têmên-têmênnyah têtêp baè ngêliat sisi buruknyah, bukan pêrobahannyah lebih baèk. Dari pêngalamnnyah, Dimas ngambil hikmah. Kalu ora dirundung, diah ora bakal bêrobah sêpêrti karang.


Tisna Aguilera Manurung ngaku diintilin olèh orang ora dikênal dalêm pêrjalanan pulang naèk bus TransJakarta. Mênurut Tisna, kêjadian onoh têrjadi pada Sênèn, 5 Sèptèmbêr 2022 jêm 19.00 WIB. Diah naèk bus TransJakarta rutê Matraman–Kampung Mêlayu ama bakal transit di Haltê Pulo Gêbang. Diah bêrangkat dari Haltê Sêtiabudi, tapi turun di Matraman lantaran bus ora ngêliwatin Haltê Manggarai karna lagi ada pêmbangunan. Sêlama diah kongko ama pêtugas TransJakarta, orang asing onoh sêlalu nyautin kongkoan kêduanyah. Kêmudian, orang asing onoh ngajak Tisna buat miluin dirinyah. Kêmudian Tisna pindah di bangku kosong, duduk di samping sêorang êmak-êmak. Tisna ngêrasa gêrak-gêriknyah sêlalu dipantau. Ampè Tisna turun di Haltê Kampung Mêlayu, orang asing onoh masing nunggu, bahkan maksa buat ngantêr.


Di dunia enih, orang-orang kagak hidup sama yang sejenis suku, sejenis ras, sejenis agama, atau sejenis dalam hal laennye. Tapi dunia enih kagak bisa dipungkirin tiap manusia kudu idup berdampingan dengan orang-orang dari beragam asalnye, beda-beda suku, ras, dan agamanye. Entu semua kudu diadaptasiin dan tentunye kudu saling hargain. Kudu jaga bicara dan sikap jangan sampe ape yang dikatain atau dilakuin entu malah ngandung unsur hinaan terkait SARA. Hal entu kagak baek. Nah orang yang ngerasa kena singgungan SARA pun bisa ngerasa kagak terima dan marah karena udeh kena singgungan yang terkait sama SARA. Nyok deh kite jaga omongan dan sikap!


Tetiba Mpok Elly nyang ditemenin staffnye nyamperin meja tempat geng emak aye ngumpul. Die senyum ramah bangat ame nyapa geng emak aye. Emak aye ame  barengan temennye kaget banget soalnye kagak sangke bakal didatengin ame artis langsung. Singkat ceritanye enyak ame mpok elly basa-basi ngobrol asik, sampe waktu Mpok Elly tetiba nyaut. Temen enya aye nyang ngebet foto tadi langsung ngiyain ampe kegirangan. Akhirnye kite foto barengan. Tapinye sayangnye kite lupe, kagak taunye kite difoto pake kamera staff Mpok Elly jadiny kagak ade salinan fotonye buat temen enya aye Intinye enya aye heran banget, biasanye orang-orang nyang nyamperin artis buat eksis, tapi eni malahan artis nyang nyamperin orang-orang duluan buat negor, Tapi selebihnye, enya aye ngomong kalo Mpok Elly baek banget mirip ame nyang enya aye tonton kalo nongol di acara TV.


Sewaktu zaman sekolah dasar tiap 17 Agustus acara kemerdekaan, sekolahan aye ngadain yang namanye pawai keliling jalanan yang deket sekolahan pake baju-baju daerah Indonesia. Bahkan di adain lombanye juga busana daerah terbaik, nantinye macem peragaan busana gitu kaya model. Nah kebetulan deket rumah aye ada yang nyewain baju-baju daerah, kawinan, dan bisa dandanin juga sekalian. Emang daerah rumah aye tuh banyak orang yang melihara hewan anjing, sewaktu aye ke ntu tempat penyewaan baju, aye ke sono rame-rame sama temen-temen aye pade mau nyewa juga. Terus biasa deh ye bocah main lomba mau main lari-larian taunye lagi ada anjing yaudeh di udak-udak sama anjing, aye lari paling belakangan akhirnye pantat aye nyaris aja kegigit tapi udeh kesundul sama ntu anjing, untung ada yang punyanye segera dateng manggil ntu anjing, Alhamdulillah aye masih di lindungin sama Allah, lemes banget rasanye, udeh semenjak ntu aye makin takut kalo liat anjing.


Membeli sepatu yang ada brandnye tentu harganye kaga main main, biar kata udeh diskon tapi tetep aje ada harganye deh ntu barang, tapi makanye kalo bisa belinye pas diskonan lebih enak emang. Tapi emang manfaat juga karena selain dipakenye enak, tentunye awet juga pastinye ntu sepatu. Maka dari ntu kudu nabung, nah kalo dengan nabung akhirnye kite gaberasa dah tuh udeh siapin duitnye jadi pas beli ntu barang kaga kaget lagi kite juga jadinye udeh nyiapin dana buat beli ntu barangnye. Rasa girang tentunye ada banget dah karena kite bisa beli barang yang udeh kite nanti-nanti lama. Dan dengan adanye perjuangan kite juga jadi lebih menghargai ntu barangnye.


Ada bêrbagè macêm cara buat ngêrayain sebuah pêrkawinan, di antaranyah nyang paling umum adalah rêsèpsi pêrkawinan. Rêsèpsi pêrkawinan pada umumnyah bêrisi kegiatan pêngucapan sêlamêt kêpada pêngantèn, kêmudian dilanjutin dêngan ngênikmatin jamuan. Lêbih dari onoh, rêsèpsi pêrkawinan mêrupakan bêntuk rasa sukur kêdua pêngantèn ama kêluarga. Rasa sukur nyang bisa dibilang sêbagè salah atu bêntuk èmosi positip ênih punya pêran dalêm ngêdukung pêmbêntukan ama pêmêliharaan sêbuah pêrkawinan. Lêbih sêring kita bêsukur, mangka kita juga bakal lêbih sêring ngêrasain èmosi-èmosi positip, misalnyah kêbahagiaan ama cinta. Rêsèpsi pêrkawinan juga mêrupakan bêntuk pêmbêritauan pihak kêluarga pêngantèn kêpada masarakat bahwa anak mêrèka udah ngêlangsungin pêrkawinan. Rêsèpsi pêrkawinan ênih bêrlangsung dalêm berbagè tingkatan, mulè dari rêsèpsi nyang sêdêrhana ampè nyang mèwah.


Elu pernah ke pasar tradisional? Terus kalo pas lagi ke bagian aneka dagingnye – sapi, kambing, ayam, ikan, dan laennye – elu jijik karena nyium baunye amis kagak? Nah aye pernah ikut enyak aye belanja ke pasar tradisional dan ke tempat dagingnye. Jadi awalnye beli sayur dan aneka bumbu dapur laennye, abis entu kite keluar dari entu bagian dan pindah ke bagian daging. Kite pun sampe di deket tempat masuk ke bagian daging. Tapi tiba-tiba aje aye mau muntah karena nyium bau amis. Aye pun langsung jijik karena nyium entu bau amis yang bener-bener nyenget bahkan bener-bener bikin aye mual. Akhirnye aye kagak ikut masuk ke entu bagian daging saking jijiknye karena bau amis yang nyenget. Bahkan sebenernye di supermarket pun aye tetep kagak mau ke bagian daging karena emang tetep jijik nyium bau amisnye walaupun kagak separah di pasar.


Alsa dapet beasiswa lanjut kuliah di luar negeri. Entu kampus udeh jadi idamannye bener. Walaupun kudu tinggal jauh dari enyak dan babehnye, Alsa tetep mau kuliah di kampus yang udeh jadi incerannye. Alsa sebenernye deg-degan bakalan kagak bisa beradaptasi atau dimusuhin karena beda suku, ras, dan agama sama mayoritas negara sono. Tapi Alsa pun ngeyakinin dirinye karena mayoritas agama di negaranye pun pade saling hormatin. Terus pas beberape hari udeh mulai kuliah, ternyata Alsa sering dapet singgungan SARA. Makin lama, Alsa pun makin sakit hati. Akhirnye Alsa pun marah karena udeh sering kena singgungan terkait SARA. Die pun udeh kagak peduli.


Lebih dalem lagi buat tau soal trauma ama fobia. Dua-duanya ini ada gejalanya. Walopun keliatannya percis trauma ama fobia, dua-duanya ada gejala laen. Orang yang punya pengalaman yang bikin trauma bakal keliatan kegoncang, keilangan arah. Korban trauma ini bisa ngalamin kecemasan yang belebian ampir saban ari. Gejala-gejala trauma itu kayak kagetan, insomnia, sering ngimpi jelek, jantung bedebar degdegan, linglung ama susah konsentrasi, gampang kesulut ama sensitif, gampang ngeri yang belebian, sering ngerasa sedih ama putus asa, nyalahin diri sendiri, ama kagak mau nyampur ama lingkungan. Nah, kalo gejala fobia ada rasa gagap, enek, badannya nyelekep anyep, puyeng, jantung bedebar kenceng, sesek napas, sakit perut, ngeri ampe ngerengked, ama gejala-gejala fisik laennya. Perbedaan gejala laennya, trauma ini kenangan ama pikirannya nempel kagak bisa dilepasin. Kalo fobia di situasi tertentu aja atawa kalo kepikiran sumber fobianya udah jadi panik.


Maen aer biasenye jadi paporip bocah-bocah. Enih kagak ngape-ngape, sih, sebenernye. Nyang ude jadi masalah, kalo ntu bocah bener-bener maenin tiap aer nyang bise dimaenin. Aer banjir, misalnye. Kondisi banjir enih, pan, mirip-mirip, ye, ame kondisi kolam renang. Same-same bise nyelupin diri kite ke aer ntu. Nah, bocah-bocah juge mikirnye kek gonoh. Jadi, kalo lagi ade banjir, nyang ade di otak bocah ntu, ye, kek lagi di kolam renang, tapi persi aernye butek aje, kagak bening same sekali. Ditambah, aer banjir enih, pan, aer kotor, ye. Kandungannye ade sampah, bahkan kotoran orang-orang mungkin aje kebawa. Cuman, gegara bocah mikirnye lagi di kolam renang, jadi bise aje die nyelem, kagak sekedar nyelup-nyelupin diri. Nah, kalo ude nyelem ato sengaja masupin pala ke dalem aer, bekemungkinan gede bener ntu bocah bakal kagak sengaje nelen aer banjir. Oek, kebayang jijiknye kek ape.


Cukup banyak sarang burung gêrèja di gêntèng gazêbo komplèks Musèum Sêjarah Purbakala Plèrèt, Kabupatèn Bantul, sêhingga saban ari banyak kotoran burung nyang bêcècèran. Pêngelola musèum ngarêpin pêmêrèntah daèrah nyariin solusi dalêm nanganin kotoran burung gêrèja nyang sêlalu mênuhin komplèks musèum onoh. Mênurutnyah, adanyah burung-burung di sonoh cukup ngêganggu karna nyisain kotoran di kawasan musèum, têrutama ubin gazêbo, halaman musèum, ama pagêr sêkêliling musèum. Dari sisi kêrêsikan amat ngêganggu, bahkan kadang ngêluarin bau ora sêdêp. Olèh sêbab onoh, pêrlu ada upaya atau solusi biar burung-burung onoh ora bêsarang atau bêrada di kawasan musèum, misalnyah dêngan ngajak komunitas pêncinta satwa buat pêngêlolaannyah tanpa kudu ngêbasmi burung onoh.


Prestasi yang kite dapetin, dan penghargaan yang kite dapet semuanye adalah kita berhasil karena izin Allah. Jadi kalo kita usaha aje biar kate usahanye sampe mati-matian tapi tanpa minta pertolongannye Allah belum tentu kite bisa sukses. Semuanye harus dibarengin doa minta sama Allah kemudahan biar lancar semuanye. Sewaktu aye kerja jadi bagian pemasaran di salah satu aplikasi yang udeh terkenal, itu bener-bener susah banget buat capai target, padahal sebelumnye aye pikir kaga susah karena ntu perusahaan kan udeh terkenal ye jadi kirain ya kaga bakal sesusah itu buat capai targetnye. Taunye susah bener buat ngecapai target, dan kerjaannye keliatan gampang padahalnye berat. Setiap saat aye doa biar dimudahin sama Allah semuanye, Alhamdulillah atas izin Allah setelah berbulan-bulan aye kaga bisa mencapai target, akhirnye aye bisa capai target dan mendapatkan penghargaan pastinye.


Penyebab orang takut dengan jarum suntik yang paling dasar ntu adalah rasa sakit yang ditimbulkannye ketika jarum masuk menembus kulit, dan daging. Selain ntu, takut disuntik juga bisa disebabkannye oleh trauma, misalnye trauma saat disuntik dokter sewaktu kecil. Saat disuntik, dokter mungkin melakukan dengan tidak lembut, dan pelan-pelan sehingga menimbulkannye rasa sakit. Alhasil, seseorang jadi trauma, atau takut disuntik hingga dewasa. Sementara ntu, fobia disuntik bisa jadi disebabkannye karena beberape hal meskipun belum diketahui penyebab pastinye. Para peneliti meyakini, bahwa 80% orang yang fobia jarum suntik disebabkan karena turunan. Maksudnye, kemungkinan penderita fobia kagak hanya seseorang itu sendiri aje. Bisa jadi ada sanak saudara yang memiliki fobia sama. Namun, ada kemungkinan bahwa rasa takut ntu lebih banyak disebabkan oleh bayang-bayang rasa sakit daripada diwariskan secara biologis. Beberape psikolog percaya bahwa rasa takut disuntik mungkin berawal dari pikiran bahwa luka tusukan pasti berbahaya bahkan sampai mematikan.


Pasanganluh sêlingkuh? Puguhnyah ngêja ati êluh ancur bêkêping-kêping, yak. Rasa nyêri ati onoh bakal ngêbêkas walo udah mutusin ngêmaapinnyah. Wayah sèwot ama èmosi, lebih baèk hubungin orang têpêrcaya dibandingin bêcêrita kê têmên nyang ora tau pêrmasalahan sêsungguhnyah nyang bisa nimbulin bêrbagè asumsi baru. Pêrsêlingkuhan mêrupakan pêngalaman nyang amat èmosional. Êluh butuh orang laèn buat bêsèndèr. Hubungin têmên têpêrcaya atau anggota kêluarga nyang bisa ngêja diri êluh ngêrasa lêbih baèk. Kalu ora ada, langsung cari bantuan psikolog atau konsêlor pêranti ngêluapin pêrasaan. Bêrurusan ama pêrsêlingkuhan amat sulit dan bisa nyêbabin lêbih banyak rasa nyêri pada wayah dêpan. Kalu punya biaya, pêrtimbangin juga dah buat ngêhubungin ahli kêsèhatan mèntal.


Ngerase takut ato cemas pas pengen operasi emang hal nyang normal dirasain semue pasien. Kek kate penelitiannye Asres Bedaso ame Mohammed Ayalew, pasien nyang takut ato cemas belebih bahkan bise ampe kagak jadi operasi bedah gegara bise bebahaya buat badannye ndiri. Jam-jam sebelon operasi, ato periode pra-operasi, jadi mase-mase nyang bikin rasa khawatir pasien mencuat gede bangat. Bahkan, ntu khawatir bise ngasilin respons emosional, kognitip, ame pisiologis spesipik pasien. Penelitian enih udeh netepin kalo bagian nunggu dimulaenye operasi, jadi waktu nyang paling bikin pasien stres, bahkan mempeburuk kecemasan, ame ngaruh ke parameter pisiologis ame psikologis pasien. Udeh gitu, rasa takut enih ngaruhnye gede banget ke hasil operasi, soalnye bise bikin hipertensi, ningkatin denyut jantung, ame pendarahan. Selaen ntu, enih penelitian juge nunjukin kalo rase takut pas pra-operasi nyang tinggi, behubungan bangat ame ningkatnye kebutuan pengilang rasa sakit abis operasi.


Bekal utama kite emang belajar sungguh-sungguh ye, tapi selaen itu juge ada caranya kok kite mau lulus SNMPTN. Kiat pertama tuh, kite mesti cari tau ketentuan dasar jalur SNMPTN. Setiap sekolah tuh emang ada kuotanye, nah kuota tiap sekolah tuh beda-beda, buat orang nyang mau masuk quota tuh bersaingnye ama nilai rapot. Langkah kedua, fokusin ama program studi nyang kite pilih. Buat milih jurusan juga kaga boleh sembarangan asal pilih, pilih nyang bener- bener nyang menjadi tujuan karna biar ga nyesel ama pilihan nyang diambil. Kalo udeh kite tentuin pilihannye ama yakin ama pilihan ntu, kite mesti liat tuh nilai kite pilih mana nyang paling stabil buat didaftarin sesuai jurusan.


Waktu sekolah aye pernah ngerasain sakit nyang aye fikir kag parah, tapi aye mesti masuk ICU trus keadaannye bisa kaga tertolong kalo terlambat. Jadi ceritanye tuh aye panas tinggi, Nyak ama Babeh ngiranye mah aye sakit biasa doang trus udeh ke klinik juga. Pas hari ke 3 panas di badan aye tuh kaga juga turun, kirain kan tipes cuma kan kalo tipes panasnye tuh turun naek, nah aye tuh panasanye kaga turun-turun. Akhirnye di bawa lagi tuh ke klinik dengan keadaan udeh lemes kaga berdaya, pas nyampe klinim teryata nolak dan nyuruh aye di bawa ke rumah sakit nyang lebih gede trus lengkap.


Elu pernah kagak, pas lagi kuliah di kelas yang orangnye banyak bener, terus elu ngelakuin kekonyolan dan akhirnye elu diketawain satu kelas? Kalo aye pernah. jadi entu hari adalah jadwalnye mata kuliah yang mahasiswanye banyak bener. padahal entu kelasnye gede, tapi tetep aje bener-bener dipadetin sama semua siswa yang ambil entu kelas. Nah pas lagi fokus-fokusnye dosen jelasin abis entu giliran lagi ajuin pertanyaan alias pas kelas sepi karena lagi pade mikir, tiba-tiba aje aye keceplosan nyeletuk dengan suara yang kagak kecil. Nah semua yang ade di entu kelas; temen-temen angkatan aye, senior, dan bahkan dosen pade denger abis entu pade ngetawain aye. Malu bener aye diketawain sama seisi kelas.


Udeh seminggu enih pas lagi latian ekskul basket, Doel liat ade atu adek kelasnye nyang sering bangat bolak-balik kantin ame tempat nongki senior-senior Doel. Awalnye kagak peduli, sih, si Doel. Ampe pas die liat pake matanye ndiri, ntu adek kelas ditoyor-toyor gegara salah beliin pesenan seniornye. Buset, udeh kagak bener kalo nyang begini-ginih, kate Doel. Lewat beberape ari setelah toyor-toyoran ntu, Doel manggil si adek kelas pas lagi ngibrit ke kantin. Untung, si adek kelasnye nurut mao nyamperin. Bari takut-takut, die nanya ke Doel ade ape. Doel kaget juge ade bocah nyang geter kalo diajak ngomong die. Kagak basa-basi, Doel tanyain ngape die demen bangat bolak-balik gituh ampe terakhir ditoyor ame senior-senior. Bari masi gemeter, ntu bocah jawab, "Aye dirundung ame senior-senior sini, Bang. Kudu ngikut ape maunye." Doel tambah kaget lagi. "Waduh, ngapa lu kagak ngelawan, tong?" Tanye Doel. "Aye takut ame mereka, Bang. Mereka bise aje ngehajar aye ampe mampus juge. Aye kagak bise ngelawan," si adek kelas mewek depan Doel. Wah, Doel marah bangat ame nyang beginih-ginih. Die ngegulung lengan seragam sekolahnye, terus jalan kek jagoan ke tempat senior-seniornye nongkrong. Perundungan kudu dibasmi!


Waktu ntu Fida mau ke wisudaan sepupunya. Diè ke sana soalnya diundang. Ênyaknyè kagak bisè milu karna suatu hal. Akhirnya adèknyè nyang paling besar mau milu, padahal diè mageran. Fida termasuk tipe orang nyang makè baju seadanya ajè. Waktu ntu ênyaknyè baru ngasih baju warna merah marun. Diè pake ajè baju ntu. "Loh, kok kalian samaan?" tanya emaknya heran. Fida langsung menoleh. Lah beneran dong adèknyè makè kemeja marun jugè, padahal kalo kuliah boro-boro mau makè ampè dipaksa ênyak. Soalnya diè tuh dibeliin kemeja nyang warnanya macam-macam, tapi diè pakainya kemeja ntu lagi-ntu lagi. "Lah, êlu makè baju ntu?" tanya Fida. Adèknyè jawab, "Lah, mpok jugè makè baju ntu jugè?"


Bagi Orlando, Nini adalah anggota keluarganye yang paling berharga karena paling deket sama die. Mereka biasa saling ade, saling nolong, bertergantungan, dan saling dukung. Waktu entu Orlan kudu kuliah di luar kota. Die pun misah sama Nini. Eh tapi kagak taunye, setelah sebulan ngekos, Nini nye sakit. Tapi Nini-nye minta ke keluarga yang laen supaye jangan bilang ke Orlando. Akhirnye Nini pun meninggal. Pas Nini meninggal, Orlan baru dikasih kabar. Orlando pun sedih bener ditinggal sama nini, ya entu nenek tersayangnye. Nenek yang selalu ade buat Orlan, selalu dukung Orlan, selalu percaya sama Orlan, dan selalu jadi juara nomor 1 bagi Orlan.


Meski kite merasa gedek mendapati anak dipukul temennye, orang tua tetep kudu perlu menyikapinye dengan tenang. Hal pertama yang bisa dilakukannye oleh orang tua, adalah tetap tenang. Agar kagak tersulut emosi dengan perlakuan kagak menyenangkan yang diterima si kecil, enyak, dan babeh kudu bisa melakukan latihan pernapasan dengan kesadaran penuh. Kebiasaan melatih pernapasan dalam, dan perlahan, membuat para enyak babeh jadi lebih siap menghadapi kondisi stres yang bisa memantik emosi. Cara ntu juga dapat membuat pikiran menjadi lebih tenang. Pada gilirannye, alih-alih menyalahkan anak, atau memintanye membalas pukulan, enyak, dan babeh bisa menyikapi anak yang dipukul temennye dengan lebih bijak. Misalnye dengan meyakinkan si kecil bahwa semuanye dapat diatasi dengan baik tanpa kekerasan.


Trauma nyang dialamin dari kecil ada baenye diobatin tuh, karna kaga bisa tuh jadi sebab kite punya masalah ama tidur. Pasti banyak nyang kaga tau kalo aktifitas tidur tuh sebenernye masih berhubungan ama kesehatan mental. Nah hubungannye tidur ama kesehatan mental tuh karna trauma jadi salah satu masalah mental. Kalo kite ngalamin trauma jangka panjang trus kaga disembuhin kite bisa kena masalah dalem tidur. Kite bisa ngerasa susah tidur, bisa ngalamin serangan panik, mimpi buruk, kilas balik, ato psikosis.  Kaga cuma itu, susab buat bangun dari tempat tidur juga termasuk cirinye, nah sering ngerasa lelah ama ngantuk, tapi kalo kondisi ini kaga diitung kalo emang ada kondisi laen kaya hamil gitu.


Elu pernah ngeliat monyet kagak? Aye entu pas kecil, hampir tiap sore, ningkring-ningkring ke vila yang ade di deket rumah neneknye aye. Ceritanye pas suatu sore, encing aye ajak aye ningkring-ningkring ke entu vila buat liat hewan-hewan yang ade di entu vila. Enyak aye pun mandiin aye sebelom pergi. Setelah selesai mandi dan dipakein baju, bedak, segala macemnye, akhirnye aye dan encing aye pun ningkring-ningkring sore dan ke entu vila. Pas sampe di entu vila, kite ningkring dari gerbang utama dan muterin entu vila sampe ke belakang vila. Nah di eblakang vila entu tempatnye liat-liat hewan yang ade di kandangnye. Aye pun nyamperin monyet yang ade di kandang. Aye kagak tau ade salah ape, entu monyet ngeludahin aye! Jelas aje aye jijik bener dan bahkan aye kagak mau pake entu baju lagi.


Menggunakan Mitsubishi L300, Yudha berangkat sekitar pukul 01.00 WIB. Manakala melalui perempatan Taman Mini yang kini sudah menjadi Taman Mini Square, Yudha sekilas melihat sosok mirip pramugari dari kaca spion tengah. Artinye, sosok itu duduk di bangku baris kedua. Sadar akan pandangannye, Yudha coba menenangkan diri. Die coba meyakinkan diri bahwa ini hanya halusinasi. Mungkin karena lelah kurang tidur. Namun, kagak lama terdengar bunyi handel pintu dimainkan. Yudha menengok ke belakang. Ternyata kagak ada siape-siape. Saat melaju di terowongan Taman Mini arah Ciracas, bunyi handel makin keras. Tiba-tiba, pintu langsung terbuka. Ia kemudian menepi dan menutup pintu. Namun dasar Yudha ini suka bercanda, ia lantas melontarkan kata-kata ke sekitar. "Eh setan, jangan ganggu gue aje. Gue lagi cari duit halal. Kalau mau numpang, bayar! Emangnye bensin punya nenek moyang lo. Udeh sono pergi. Jangan ganggu-ganggu. Kalau mau ikut terbang, beli tiket!," katanya waktu itu. Usai melontarkan kata-kata tersebut, gangguan tadi tidak lagi muncul. Sambil membaca doa, dia melanjutkan perjalanan. "Mungkin itu jin. Jin kan bisa berubah bentuk seperti apa saja, termasuk berwujud wanita cantik," ucapnye.


Pada saat ntu lahirannye sodara-sodara girang bener dah, bener-bener dinanti banget karena anak-anaknye pade kembar cewe-cewe jadi kaya kaga kebayang aje gemes dan lucunye ntu bocah duaan. Saban emaknye mau USG aje periksa kandungan, kontrol kandungan, aye girang bener dah demen ngikutnye. Pas lagi mau lahirannye aye bener-bener nungguin ntu bocah-bocah ampe lahir, kaya bener-bener gasabar aje gitu ketemu buat ngeliat ntu bayinye lahir. Pas udeh lahir yaAllah bener-bener bersyukur banget karena semuanye berjalan dengan lancar, semuanye sehat bahagia bener rasanye. Pas ntu anak pade udeh di rumah girangnye bukan maen, dijadiin maenan banget dah ntu bayi lucu lucu. Bisa ikutan ngurusinnye ntu pade bocil bahagia banget rasanye.


Aye emang orangnye penakut, mangkanye ampe sekarang tuh kaga pernah ngerasain nyang namanye naek gunung. Kata orang di gunung tuh sarangnye mahkluk halus jadi banyan nyang mesti diperhatiin. Pertama, kaga boleh ngomong sesumbar trus nantangin kalo mao naek gunung. Kedua, jaga kebersihan kalo mao buang hajat ato pipis. Selalu bilang permisi, karna kan kite gatau tuh apa nyang kaga kite liat. Ketiga, jangan ngelakuin hal nyang dilarang, kaye pasangan muda mudi ada baenya jangan dah ngelakuin hal nyang dilarang kalo lagi kemping di atas gunung. Keempat, jangan sembarang petik ato bawa pulang sesuatu dari gunung karna kite gatau tuh apa ada apaan di dalem barang nyang kite bawa.


Awal mulanye aye nolak tuh buat tinggal sementara di rumah Nyak, karena kite takut ngerepotin trus juga mau mandiri gitu berdua ama suami. Pas denger penjelasan Nyak trus juga kaga mungkin aye ngurusin anak ama rumah tangga sekaligus padahal aye juga masih pemulihan ya nurut dah akhirnye. Teryate bener, banyak banget nyang orang nyang ikut bantuin aye jadi aye kaga ngerasa sendiri. Makin berkesan dah tuh momen punya anak pertama ditambah punya keluarga nyang sayang trus perhatian ama kite. Belom lagi pan kalo ada tamu, kite kaga mungkin nemenin terus, ade kalanye kita netein trus istirahat biar ntar malem tuh kaga cape banget soalnye pan tiap jem harus bangun.


Zinedine Zidane, layaknyah kêbanyakan manajêr di Èropa sonoh, bêdiri di pinggir lapangan dêngan sêtèlan apik. Kalu mayoritas manajêr ngêmilih makè jas dêngan panjang nyang pas sêpinggang, Zidane punya gaya bèda. Jasnyah manjang ampè nutupin bagian atas kakinyah. Ditambah têtêkan jas nyang pas dêngan awak, jadilah Zidane tampak modis di pinggir lapangan. Sêhêlè cêlana nyang têtêkannyah juga pas dêngan bêntuk kaki, ditambah sêpasang sêpatu bêwarna cokêlat, nyêmpurnain pênampilannyah. Tapi, tunggu dulu. Pada laga Manchester City lawan Real Madrid, Rêbo, 27 April 2016, lènsa potograpêr nangkêp sêsuatu nyang ngêjadi cêlah ama ngêja pênampilan onoh jadi ora sêmpurna. Auk dah karna kêbanyakan bêgêrak atau saking sêmangêtnyah ngasih instruksi, cêlana Zidane soèk di bagian paha sêbêlah kiri.


Perasaan kagak adil seringkali dianggap sebagai masalah sepele, banyak hal yang mendasarinye perasaan tidak mendapatkan keadilan ntu muncul. Pada bejibun kasus hal ntu sering terjadi misal masalah rumah tangga, kite bisa aje berpikir bahwa sang istri memang kagak bertanggung jawab. Istri layak untuk ditegur, dan masalah udeh selesai. Namun ape yang terjadi jika pada saat itu istri sedang sakit? Die terbangun dengan suara suami yang udeh marah-marah, dan menuduhnye kagak bertanggung jawab. Istri merasa bahwa marah suami berlebihan, dan kagak seharusnye die diperlakukan seperti ntu (perasaan tidak adil). Walaupun perasaan ketidakadilan dimulai dari konflik sederhana, ketidakadilan adalah sumber masalah yang dapat berbuntut panjang.


Kalo abis turun dari kapal terbang biasanya kudu ngambil koper. Banyak bener orang yang mau ambil koper, nungguin lama, kagak dateng-dateng. Makin lama jadi kebelet kencing. Mau ke weseh kuatir kopernya udah ada. Cuman, kagak ketauan juga kapan. Udah kebelet banget, jadinya mutusin ke weseh. Eh, pas jalan belom jauh, ada kopernya. Langsung ambil koper, terus ngibrit ke weseh. Sangking udah kebelet banget, langsung aja nyelonong masuk ke sono. Pas udah buka pintu, kaget banget, banyak bule laki langsung pada ngelengos ke pintu. Jia pada ngeliatin. Mana banyak bocah juga. Malu banget. Takut juga diliatin orang banyak begitu. Biarpun buru-buru banget, kudunya mah ngeliat dulu keterangan di depan pintunya.


Ape yang elu rasain kalo dikasih kejutan ulang taon dengan cara dikasih segala hal yang elu udeh incer sejak lama? Elu udeh pernah ngalamin? Darel udeh pernah ngalamin. Jadi Darel entu seneng bener bermusik. Die bisa maenin beragam alat musik. Tapi kagak semua alat musik yang bisa die maenin die punya alatnye. Die juga kagak ade tempat buat koleksi alat musiknye. Nah pas entu die lagi ulang taon ke 25 taon. Nah die kesel karena orang tuanye cuma ngucapin sekedarnye, bahkan empok dan temen-temennye kayaknye pade lupa. Terus pas malem die selesai rapat organisasi, tiba-tiba aje Orlando nyuruh die buat dateng ke suatu alamat. Die pun dateng tanpa rasa curiga saking udeh capeknye. Nah ternyata tempat yang die datengin entu apartemen. Pas udeh sampe di depan nomor yang dituju, entu pintu langsung kebuka. Ternyata babeh, enyak, empok, dan Orlando serta kawan-kawannye yang laen udeh ade di sono. Ternyate kejutan ulang taon dari enyak dan babehnye entu adalah apartemeb studio buat naro koleksinye Darel, kalo dari temen-temennye entu drum, nah kalo dari empoknye gitar listrik. Darel kaget sekaligus seneng bener nerima kejutan ulang taonnye.


Pas masih bocah gadis, awal-awal belajar motor. Kebetulan waktu itu pertama kali belajar pake motor bebek. Pas udah sering make, lama-lama lancar juga bawa mtornya. Nah, pernah pulang sekolah maen ke rumah temen. Pas di sono, temen ngajakin ke rumah temen yang laen naek motornya. Bernagkatnya jia yang bawa motor ngegoncengin. Pas pulangna, jia nawarin gantian mau digoncengin. Jia nawarin bawa motornya jia. Pede aja, mau bawa motornya, udah ngerasa isa juga bawa motor bebek. Pas di tengah jalan, ada gajlukan. Udah ngeliat dari jauh sebenernya, cuman santi aja, udah ngerasa tau cara ngerem yang pas. Pas udah mau deket gajlukan, mau ngerem, goyangin kaki nginjek-nginjek motor sebelah bawah. Pas gitu, udah mulai liat-liat ke bawah, kok, kagak ada. Udah rada panik, ternyata gajlukan makin deket. Akhirnya, kagak sempet ngerem, udah keburu nubruk gajlukan. Jadinya kayak naek motor rem blong. Abis itu, baru dibilangin kalo remnya semu adi tangan. Rasanya kayak naek motor yang remnya blong.


Ketidakadilan adalah masalah yang sering kita temui dalam konflik keluarga. Baik antara pasangan suami istri, orangtua dengan anak, hingga antar saudara bisa jadi merasa diperlakukannye kagak adil. “Aku udeh memberikan semuanye untuk die, tapi hal sederhana aje die kagak mau bantu” atau mungkin anak kita mengeluh seperti ini “Mama papa tidak adil! Lebih sayang adik daripada aku”. Ketidakadilan dalam memberikan dan menerima perhatian serta pengertian dalam relasi seringkali berdampak pada kesehatan mental individu. Berbicara mengenai keadilan, kita tentu menggunakan standar ukur yang kita miliki untuk jadi “timbangan”. Sadar maupun kagak sadar, kita memberikan bobot pada apa yang kita berikan dan dapatkan, membuat kita merasa tidak adil jika memberi banyak dan mendapatkan sedikit.


Elu pernah kagak, ngerasa mengenin sesuatu? Elu bener-bener pengen bener hal entu elu dapetin dan jadi milik elu? Terus elu udeh pengenin hal entu sejak lama? Terus elu udeh usaha mati-matian buat dapetinnye, tapi ujung-ujungnye elu gagal? Nah Karina pernah ngalamin hal entu. Sejak SD, die pengen kuliah di perguruan tinggi neger top pade suatu kota, yang dulunye entu tempat kuliah orang tuanye. Orang tuanye juga udeh ngedukung dan percaya bener kalo Karina pasti bisa jadi penerusnye mereka. Tapi ternyate, takdir entu emang kagak bisa ketebak. Ade kalanye, usaha kagak berbanding lurus sama hasilnye. Contohnye adalah, Karina yang udeh usaha sejak jaman jebot buat diterima di entu univeristas, die ditolak. Die pun sedih bener karena ditolak masuk entu universitas.


Pengalaman nyang menurut aye paling nyenengin tuh, pas aye ngelahirin anak laki-laki nyang lucu. Bahagia banget rasanye karna bisa ngerasain mengandung ama melahirkan. Saban menit aye liatin tuh bayi kaya laga percaya itu tuh idup di dalem perut aye. Pas ngeliat anak aye pertama kali rasanye kaga mau tuh dipisahin, pengen aye bekep aja biar tuh bayi aman. Kaga ada abisnye ngucap syukur dalem hati, pas lahir tuh lancar trus anaknye juga sehat ama sempurna. Pengalaman itu tuh, kaga bergerak lama banget, soalye rasa bahagia itu tuh kaga pernah aye rasain sebelumye, antar sedih ama seneng tuh jadi satu ya ampe kaga bisa berkata-kata.


Waktu aye lagi maen-maen sama temen-temen aye ke salah satu kafe di Jakarta. Kite ngobrol-ngobrol dan ngeloneng disono ampe lupa waktu, dari masih terang ampe gelap, pokoknye lama banget dah. Kite ngeganyemin aneka ganyeman yang ajib, abis ntu sembari nyeruput es kopi susu rasanye ntu nikmat bener dah. Pas lagi asik-asiknye, tau-tau aye kebelet pengen pipis. Saking buru-burunye aye pengen kencing, aye jadi salah masuk kamar mandi, karena kaga baca-baca lagi, padahal udeh ada tulisannye. Ntu rasanye malu banget, aye kurang teliti mengamati papan nama ruangan ntu. Sohib aye juga kagak engeh karena dipikirnye aye udeh tau. Pengalaman ntu sungguh sangat memalukan bagi aye.


Seumur-umurbaye tuh kaga pernah nyobain nyang namanye buah lontar, nah penasaran banget tuh ama rasanye,  di media sosial banyak banget tuh nyang nyobain trus keliatannye seger banget. Dari pada penasaran, aye cari tuh tapi tukangnye susah banget dicarinye. Dulu waktu aye kecil kayanye banyak nyang jual, tapi sekarang kok udah jarang banget. Setelah jalan jauh, akhirnye ketemu dah tuh ama tukang buah lontar, seneng banget akhirnye bisa nyobain juga. Kebeneran banget ketemunye pas siang-siang soalnye kaya seger aja gitu liat aernye nyang banyak. Nyampe di rumah langsung tuh aye santep, bener aje aernya banyak trus kayanya aus langsung ilang. Pantes aje, pas aye baca di artikel kalo buah ini tuh bisa cegah dehidrasi. Berdasar dari data Komposisi pangan Indonesia, dari 100 gram buah itu ade 93ml kandungan aernye. Nah, manfaatnye tuh penting kalo sering makan nih buah, soalnya bisa nyeimbangin kadar cairan di dalem tubuh.


Masalah jijik atau takut melihat ntu muntah, juga dapat disertai dengan gangguan mental lainnye, seperti ya ntu, rasa takut berlebihan saat sedang melihat seseorang yang lagi muntah, rasa takut berlebihan terhadap perasaan ingin muntah, dan kagak menemukan kamar mandi untuk muntah, rasa takut berlebihan jika dirinye kagak bisa berhenti muntah, panik saat memikirkan cara untuk melarikan diri dari sebuah tempat di mane ada orang yang muntah, cemas, dan stres saat sedang mual, atau memikirkan muntah. Setiap orang dapat memiliki gejala emetophobia yang berbeda-beda. Misalnye, kite dapet merasa takut akan muntah, sedangkan penderita emetophobia lainnye bisa lebih takut melihat orang lain muntah.


Colin entu sering dikate "Omong Doang" atau "Mulut Gede". Ye gimane ye, soalnye faktenye emang kayak begitu. Die entu sering bener ngomong mau A, B, C, D, sampe Z, tapi die kagak pernah bener-bener berusaha buat dapetin semua entu keinginannye. Die mau kuliah di perguruan tinggi negeri top yang merupakan almamater empoknye dan di jurusan yang entu tuh banyak bener peminatnye. Tapi ape yang die lakuin? Bolos sekolah, cuma ikut beberape mata pelajaran, di kelas kagak merhatiin guru, ade PR kagak dikerjain, ade kuis dan ujian kagak belajar. Intinye nilai rapornye selalu kebakaran. Pun die kagak belajar buat tes masuk entu universitas top kemauannye. Akhirnye pas pengumuman die cuma bisa sedih karena ditolak di universitas yang die mau.


Selain ntu harapan aye adalah aturan-aturan yang dibuat yang berkaitan dengan perlindungan saksi, dan lembaga perlindungan saksi tersebut kagak menjadi aturan yang rahasia, atau kagak diketahui masyarakat umum. Dari pihak yang berwenang seperti LPSK harus ada eduksi kepada masyarakat. Karena bakalannye sangat percuma aturan ada, tapinye bersifat rahasia kagak diketahui orang awam, mending kagak usah dibuat aje. Harus ada dari pihak terkait seperti LPSK yang mengedukasi masyarakat dari berbagai lapisan masyarakat. Kagak hanya menunggu bola datang menunggu masyarakat bertanya masalah aturannye, atau perlidunganye kemudia dijawab tapi melakukan berbagai seminar, edukasi ke desa-desa, kelurahan-kelurahan bahkan mungkin sampai ke RT - RT setempat yang lebih dekat dengan masyarakat atau mungkin sosialisasi di pasar-pasar.


Elu takut sama anjing kagak? Aye takut bener. Tapi masalahnye pas SD, di sekitar sekolahannye aye ade nenek-nenek yang melihara anjing sampe 3 dan kadang entu anjing berkeliaran. Pas pulang sekolah, aye jalan kaki karena sekolahan aye kagak jauh dari rumahnye aye. Nah pas lagi jalan pulang, entu anjing-anjing piaraannye si nenek lagi ade di luar rumah. Tanpa rante pula! Jelas aje aye ketakutan. Dan bener aje, entu anjing ngedeketin aye. Aye pun lari dan entu anjing ngejer aye. Tapi untungnye aye selamat, kagak digigit ataupun kena goresan dari entu anjing karena si nenek pemiliknye keluar rumah dan merintahin semua anjing peliharaannye buat masuk.


Pêtugas gabungan dari Dinas Pêrindustrian Pêrdagangan Pariwisata dan Dinas Kêsèhatan Kota Madiun nêmuin sêjumlah komoditas gêgarêsan ama minuman ora layak konsumsi nyang dipajang di gêrai Hypermat ama Carrefour, Sêlasa, 7 Juli 2015. Bêbêrapah jênis sayuran ama buah ada nyang bonto, di antaranyah dua bungkus tomat ama lima buah pir. Sêlaèn onoh, pêtugas nyang ngêlakuin inspèksi ganyêman ama minuman go nêmuin lêbih dari sêpuluh bungkus tapè kêtan bêjamur. Têmuan laènnyah adalah susu, sardèn, ama kuè nyang kêmasannyah pènyok. M. Fahrur Rosidin, pêgawè Dipisi Manajêr Fresh Hypermart, ngaku kêbantu dêngan inspèksi nyang dilakuin olèh aparat pêmêrèntah daèrah. Dêngan bêgonoh, ganyêman ama minuman ora layak konsumsi bisa sigrah ditarik ama diganti dêngan nyang kondisinyah cakêp.


Waktu kecil aye kan suka maen ke belakang ruko karna di atas tuh ada anak kecil nyang bisa aye ajak maen. Emang udeh sering tuh aye maen ke situ karna tinggal naek aja. Cuman emang harus ngelewatin orang makan si emang buat kite naek ke atasnye. Trus teryata aye kaga tau kalo di dalem situ tuh ade bos nyang punya restoran. Namanye dulu aye masih kecil kan maen naek aja tuh kaga pake basa basi, aye juga kaga tau kalo ada bosnye lagi dateng ke situ. Pas aye lewat trus aye langsung aje diberentiin, pokoknye tuh ibu-ibu tuh ngeluarin kata nyang intinye aye kaga sedep dah bau jalanan.


Pertama kali ditinggalin orang terdeket tuh ade aye, emang belom pernah ketemy lama tapi udah ngerasain kehilangan. Saat ntu kan aye girang bener tuh mao punya ade, tiap hari aye nanya ama Nyak ade di mana trus knapa kaga pulang-pulang , tapi tiap ditanya Nyak malah nangis kaga karuan. Bingung sebenernya mau nanya siapa karna saat itu tuh blom paham ama situasinya. Tiap hari tuh cuma bisa liatin barang-barang nyang dibeliin Babeh buat ade, girang gitu karna punya temen maen di rumah. Mangkanye pas ade pulang tuh aye seneng banget trus galama orang pada dateng trus nangis, semua orang bilang sabar ke Nyak trus aye dari situ tau kalo ade tuh udah meninggal.


Naamanye orang takut kannkaga bisa dipaksain ye, aye udeh dari kecil takut ama aer. Trus pas tau itu om aye malah ngajarin aye buat berenang. Rasanye aye ketakutan luar biasa pas itu, cuma kalo kaga dilawan bisa-bisa aye trauma seumur idup ama aer. Awalnye si kaga ada apa-apa, selama latihan masih berjalan aman, aye juga mikirnye udeh sembuh ama trauma takut ama aer. Pas dicoba di tempat nyang dalem, tiba-tiba kaki aye kram trus kaga bisa bergerak, padahal pas itu udeh pemanasan trus mulai bisa berenang. Tapi mungkin karna maksain jadinye aye kram dah tuh di dalem aer trus sejak itu kaga pernah lagi latihan renang.


Waktu entu aye lagi ningkring-ningkring di suatu tempat wisata yang rame bener orang. Mungkin karena entu tempat wisata baru dibuka, letaknye strategis, biaya masuknye murah, jadinye entu tempat rame bener dikunjungin orang-oranh. Nah saking ramenye pas antre masuk entu bener-bener berjejel, antara satu orang antre dengan yang laennye bener-bener nempel kagak berjarak. Nah pas antre entu, di baris yang berjarak sama aye ade keributan. Saking ramenye aye cuma denger suara-suara bentakannye aje. Kagak nangkep informasinye ape. Nah desas-desus dari sekitaran aye entu ternyate ade orang yang ngina fisiknye orang laen. Terus orsng yang dihina entu marah karena dihina secara fisik.


Semue hal nyang keliatan biase aje, bise jadi pobia buat orang laen. Kagak kudu hewan ato hal nyang bise gerak, benda mati nyang kagak bise nyakitin siape-siape juge bise jadi pobia orang. Kek misalnye, ade orang nyang takut bangat ame ruang tetutup nyang sempit. Kagak kudu sesempit peti mati nyang emang didisen cuman muat buat 1 badan doang, tapi kek bilik-bilik sumur umum di emol juge bise ditakutin. Ntu sumur biasanye, kan, dibuat kagak lebi dari 80 cm x 120 cm. Pegerakan di sinih terbatas bat. Sisi kanan ame sisi kiri segitu deketnye, jadi kek ngurung orang nyang di dalemnye. Buat nyang kagak ade ketakutan ame ruang tetutup nyang sempit, enih bakal jadi biase aje soalnye ntu ruangan emang kagak bakal bise nyakitin orang di dalemnye. Cuman, buat nyang ngederite klaustrophobia, ato pobia ame ruangan tetutup nyang sempit, enih bise jadi pemicu die takut ato nyang parah bise kena serangan panik.


Wila udeh terbiasa idup dengan anggota keluarga yang lengkap sejak die kecil. Tapi pas die SMP, Wila kudu ngalamin hal salah satu hal terburuk dalam idupnye. Ternyate, enyak dan babehnye Wila kudu berpisah karena pernikahannye mereka katanye udeh kagak bisa diselametin lagi. Jelas aje Wila kaget dan sedih bener. Die juga kecewa. Kagak cuma sedih, kaget, dan kecewa, lama kelamaan akhirnye Wila juga ngerasa tertekan bener karena pertikaian orang tuanye kagak selesai-selesai dan merebutin hak asuh anak. Wila juga jadi pendiem, cepet marang, laennye. Nah ternyate katanye jadi pendiem dan cepet marah entu emang termasuk dampak-dampak psikologi yang dialamin anak pas orang tuanye pisah. Udeh pasti anak emang sedih bener kan karena orang tuanye pisah dan cuma bisa tinggal sama salah satunye?


Hari berbahagianye orang entu macem-macem. Ade yang ngerasa tiap harinye bahagia, ade yang ngerasa hari berbahagianye entu pas kumpul keluarga, ade yang ngerasa hari bahagianye entu pas hari-hari perayaan besar keagamaannye, ade yang ngeras hari berbahagianye entu pas taon baru, ade yang ngerasa hari berbahagianye entu pas bisa nunain puasa ramadhan, ade yang ngerasa hari berbahagianye entu pas hari raya idul fitri, ade yang ngerasa hari berbahagianye entu pas bisa beli hewan kurban, ade yang ngerasa hari berbahagianye entu pas hari raya idul adha, ade yang ngerasa hari berbahagianye entu pas haji, ade yang ngerasa hari berbahagianye entu pas lulus sekolah atau kuliah, ade juga yang ngerasa hari berbahagianye entu pas hari pernikahannye. Karena pernikahan jadi hari berbahagia, mereka pun mempersiapkannye sedemikian rupe supaye entu hari pernikahan beneran jadi hari berbahagia.


Jun entu orangnye on tim bener, alias kagak pernah telat. Di mane dan ape pun kegiatannye, die pasti udeh sampe di tempat tujuannye sejak sejam atau bahkan 2 jam sebelom jadwal kegiatan dimulai. Nah hari enih die ade acara buat isi seminar di kampusnye. Die pun berangkat dengan estimasi sampe satu setengah jam atau bahkan dua jam sebelom kegiatan. Kegiatannye jam 8 pagi dan die jalan jam 6 pagi. Jalanan pun masih lancar karena spei. Eh pas udeh pertengahan jalan, mulai deh ade kemacetan jalan. Semua kendaraan bener-bener kagak bisa gerak. Jun pun udeh mulai gelisah soalnye udeh setengah jam lebih nge-stuck tanpa ade pergerakan. Jun pun mulai marah dalem hati karena macet.


Di depan rumah Nenek aye kan ada kebon trus dibuat bakar sampah sesekali, sampah nyang dibakar juga cuma sampah daom-daonan di sekitaran rumah aje. Gara-gara itu tanahnye tuh jadi gembur, tapi sayang banyak banget ulet tanah jadinya. Kadang kalo lagi banyak tuh bisa naek-naek ampe pekarangan rumah. Kalo liat jijik banget dah karna kalo ampe keinjek tuh sakitnye bukan maen kata Nyak, jadi pada kaga berani tuh buat bersihin. Tapi, belom ade si nyang ngerasain buat nginjek ulet tanah nyang katanye tuh beracun ntu. Ya dari pada kite ngerasain mending kite jauhin aja dah, lagian dari bentuk juga bikin merinding.


Êmpat orang santri di salah atu pondok pêsantrèn Kabupatèn Kuningan Jawa Barat ngêjadi korban pênodongan pèstol ama piso pada Jumat, 6 Januari 2022 dini ari. Kêjadian bêmula wayah êmpat orang santri bêrada di Taman Cirendang, Kuningan. Êmpat orang ênih adalah bocah pêsantrèn nyang baru sêlêsè liburan ama kêmbali kê pêsantrèn. Wayah bêrada di Taman Cirendang, ujug-ujug dua orang datêng ama ngêlakuin pêngancêman nodongin pèstol ama piso. Kêdua pêlaku minta duit ama ngêgêbuk salah atu korban ampè mêmar ama bêngkak. Pêlaku kêmudian ngambil duit Rp465.000,00 dari kêêmpat korban. Ora tibang ampè di sonoh, pêlaku nyulik salah atu dari kêêmpat korban dêngan sêpèdah montor. Bêruntung, baru bêbêrapah mètêr korban bêrhasil ngêlariin diri. Para korban ngêlakuin pêlaporan pada kêpolisian ngêgunain aplikasi Lapor Pak nyang siaga 24 jêm. Atas laporan onoh, pêtugas nyang siaga langsung nanganin ama ngêlakuin pênangkêpan têradêp dua pêlaku tibang dalêm waktu 10 jêm.


Empoknye aye pas entu kelas 3 SMA. Sejak die kelas 2 SMA, die bener-bener getol belajar dan ikut beragam les terkait mata pelajaran buat tes masuk entu PTN soalnye die ngincer PTN favorit. Nah pas tiba waktunye buat daftar di entu PTN jalur undangan, die pun daftar di PTN yang diincer. Selama nunggu pengumuman kelulusan, die masih getol belajar buat persiapan tes tertulis masuk PTN. Akhirnye tiba juga pengumuman penerimaan mahasiswa jalur undangan. Empoknye aye, enyak, dan babeh rame-rame di depan laptop buat ngecek entu pengumuman. Terus pas di entu layar tertulis bahwa empoknye aye lolos. Pas liat entu pengumuman, die, aye, enyak, dan babeh aye pun seneng bener pas entu.


Orang nyang ngêri disuntik kêmungkinan bisa baè ngêbawa dampak nyang ngêrugiin bagi awak. Ada bêbêrapah hal nyang bisa dilakuin kalu sêsêorang ngidap pobia ênih, salah atunyah adalah tèrapi kognitip. Tèrapi kognitip udah banyak digunain pêranti ngobatin tripanopobia. Tèrapi ênih pêrlahan bakal ngêlatih pikiran êluh biar ora ngêri lagih ama jarum suntik. Nantinyah tèrapis bakal ngêlatih orang pobia disuntik dêngan ngunjukin gambar suntikan kêpada mêrèka. Mêrèka bakal diminta noèl gambar onoh. Lama-kêlamaan, pasièn bakal dilatih biar ora ngêri ama jarum suntik bêntuk nyata. Mêski dêmikian, tèrapi ênih bakal ngêbutuhin waktu nyang lama ampè pasièn bênêr-bênêr bisa antêng wayah ngêliat suntikan. Bêbêrapah ahli juga nêmuin bahwa kêbêrhasilan ngêgunain hipnotèrapi dêngan pasièn mêrèka.


Takut ame operasi sala atu paktornye biasanye gegara takut kebangun di tenga proses terus liat dokter ame perawat lagi sibuk ngebongkar-pasang badan ndiri. Ngeri-ngeri sedep. Kejadian enih emang jarang tejadi, tapi anget diomongin orang-orang. Nyang bikin takutnye, kalo ude ujug-ujug kebangun gegara anestesinye tenyate kurang, ente kagak bise ngasi tau ke dokter kalo ente ude sadar dan bise dengerin suara-suara sekitar ente. Kagak bise juge ujug-ujug bangun, pasti kagak ade tenaga. Jangankan buat bangun, buat ngomong aje kagak ade. Nah, untung pas operasi kite selalu dipakein alat-alat nyang bise ngedeteksi detak jantung ame tekenan darah. Dokter, nyang belon tentu ngeliat ke arah mata kite, bise nyadar kalo kite udeh sadar dari due indikator ntu. Jadinye, bise segera diambil tindakan biar kite kagak sadar lagi. Nyang begini-begini bikin takut, sih, emang. Cuman, pecaye aje kalo dokter, perawat, ame alat-alat ntu jadi pasilitas nyang ngebantuin kite buat terus aman selame operasi.


Cara ngatasin amarah nyang nongol tanpa sêbab kudu disêsuèin ama pênyêbabnyah. Sêlain onoh, ada bêbêrapah tindakan sêdêrhana nyang bisa êluh têrapin supaya ora gampamg sèwot. Bêrikut bêbêrapah di antaranyah. Pêrtama, èkprèsiin èmosi tanpa nyalahin orang laèn. Misalnyah dêngan cara nulis, nyanyi, atau gêgêrawakan di ruang kêbuka. Sêlanjutnyah, êluh bisa narik napas nyang dalêm wayah pèngèn sèwot. Êluh juga kudu ngindarin pikiran nègatip nyang bisa micu sèwot onoh nongol. Bêrikutnyah, rutin olahraga buat ngêrêdain strès. Têrus, nyang ora kalah pênting adalah êluh kudu bêpikir sêbêlon ngomong atau ngêlakuin suatu tindakan. Têrakhir, têrapin tèknik rèlaksasi, misalnyah mèditasi atau yoga. Mèditasi atau yoga bisa dilakuin dèwèkan di rumah atau juga dilatih ama instruktur propèsional.


Nera cita-citanye entu jadi dokter. Die juga cita-citanye kuliah di perguruan tinggi negeri yang top bener di negaranye. Die bahkan udeh tau juga mau ambil spesialis ape. Tapi walaupun udeh ade cita-cita yang jelas, Nera keliatannye kagak bener-bener berambisi dan berusaha buat dapetinnye. Sejak kecil Nera emang kagak demen belajar, kagak bisa serius, dan intinye selalu mau seneng-senneg doang. Tapi enyaknye kira die bakalan berubah pas SMA buat kejer cita-citanye. Eh tapi nyatanye same aje. Cuma berubah sedikit dan itu pun tergantung suasana hatinye. Akhirnye pas pengumuman kelulusan jurusan kedokteran di entu perguruan tinggi negeri yang ditargetin Nera, Nera pun dinyatain gagal. Entu bener-bener jadi salah satu penyesalannye dalem idup Nera. Nyok usahain ape yang mau elu dapetin!


Kêjadian ênih têrjadi pada 17 Oktobêr 2022 di Têrminal 3 kêbêrangkatan Bandara Intêrnasional Soèkarno Hatta sêkitar jêm 19.35 WIB. Wayah onoh, MD ama MT barêng dua bocahnyah bakal têrbang kê Australia makè pêsawat QF42. Bêdasarkan hasil pêmêrèksaan dokumèn kêimigrasian, mêrèka udah kêlêbihan tinggal masing-masing dua ari. Sêsuè kêtêntuan, WNA onoh dikuduin ngêbayar biaya dênda. Tapi, MD êmbung buat ngêbayar bêban biaya kêlêbihan tinggal. Lanang onoh justru ngomèl ama ngêlèmparin pêgawè ama sêlêmbar kêrtas atau amplop. Sêlaèn onoh, MD go ngacungin jari têngah nyang dipontên sêbagè simbol pênghinaan ama sikap ngêrendahin pêtugas wayah ngêjalanin pêmêrèksaan di ruangan pênyidik Kantor Imigrasi Kêlas I Khusus TPI Soêkarno Hatta. Kêjadian onoh nyebabin mêrèka batal têrbang kê Australia. WNA asal Jêpang ama Australia bêsêrta bocahnyah onoh kêmudian ninggalin kantor imigrasi bêgonoh baè dêngan kondisi paspor ditahan ama pêgawê.


Selain ntu, pengidap automysophobia biasanye ntu juga melakukan berbagai upayanye ntu yang melelahkan untuk memastikan bahwa mereka kagak bersentuhan dengan yang namanye ntu kotoran. Mereka selalu merasa ketakutan, kagak hanya menghindari tempat-tempat di mane mereka mungkin bersentuhan dengan kotoran, tapi juga secara aktif mengambil langkah-langkah langsung agar terhindar dari kotoran. Berikut ini gejala dari fobia ntu tersebut adalah, Merasa cemas saat memikirkan hal-hal yang kotor. Terus menerus menghindari tempat atau lingkungan yang kotor, tidak dapat mengendalikan kecemasan mereka, dapat mengalami serangan panik saat terkena kotoran. Untuk dapat dikatakan mengidap automysophobia, seseorang mesti mengalami kecemasan akan kotoran setidaknye selama enam bulan.


Kecemasan sebelum operasi memiliki pengaruh besar pada hasil operasi. Hal ntu dapat menyebabkannye hipertensi, meningkatkan denyut jantung, dan dengan demikian, dapat menyebabkan perdarahan. Selain ntu, penelitian menunjukkannye bahwa tingkat kecemasan pra operasi yang tinggi berkorelasi dengan peningkatan kebutuhan penghilang rasa sakit pasca operasi. Pasien yang mengalami cemas yang berlebihan biasanye bakal diberikan obat penenang. Memang, kagak ada ketentuan khusus mane obat yang dapat mengatasi cemas sebelum operasi, namun obat jenis benzodiazepine adalah obat yang sering digunakan. Obat benzodiazepine akan membuat pasien menjadi rileks, dan dapat tidur dengan nyaman di malam sebelum hari operasi. Untuk mendapatkan obat benzodiazepine, atau cara mengatasi cemas sebelum operasi lainnye, kite dapat berkonsultasi dengan psikiater yang ada di rumah sakit.


Bertemu idola atau artis rasanye udeh biasa kalo ketemunye di tempat-tempat yang oke, tapi kalo ketemunye di transportasi umum kereta api cukup ngejutin kayanye, karena pan kalo artis naik kereta yang KRL ntu rasanye mikiri kaya kaga mungkin gitu, soalnye ntu kereta kan ramenye bukan maen. Seabrek orang-orang pade naikkin ntu kereta. Udeh gitu ntu artis dulunye ngetop lagi, orangnye juga cakep yekan. Lupa emang namanye tapi inget nama di pelemnye. Siape sih yang kaga tau pelem kaos kaki ajaib? Nah ntu orang adalah si eneng yang jadi pemeran utamanye di pelem kaos kaki ajaib, mane duduknye sebelahan sama aye, ternyata die kuliah di tempat yang sama kaya aye, girang bener pas ketemu karena ntu artis kedemenan aye waktu kecil.


Masa-masa inisiasi di kampus si emang kaga ngenakin banget, cuma kalo diinget-inget tuh seru juga teryata. Kite harus berpikir keras suapaya bisa bikin orang-orang banyak tuh ketawa cuman dari satu nama nyang dijadiin yel-yel. Sebelom maju atu-atu tuh kite disuruh pake jas ujan nyang bikin kite makin kaya badut. Temen-temen nyang blom maju tuh dipisahin ama nyang udeh maju, orang nyang belom maju tuh bisa ngeliat temennye diketawain dan dipermaluin. Cuman meskipun temen kite ada nyang lucu, kite boro-boro bisa ketawa karna jantung tuh rasanye deg-degan banget. Saking takutnye nama aye dipanggil tuh rasanye kaki ampe gemeter, ditambah lagi saking takutnye tuh suara ampe gemeter.


Pas dapet kabar nenek aye meninggal, jelas aje aye sedih bener dan langsung siap-siap karena aye kudu pergi ke rumah encingnye aye di Depok, ya entu tempat jasadnye nenek aye. Terus akhirnye aye sampe di rumah encingnye aye pas udeh malem. Layaknye rumah duka, ternyate entu tempat udeh rame bener soalnye kagak cuma anak-menantu-cucu aje yang di sono, tapi keluarga laen pun udeh ade yang dateng. Jasadnye nenek aye udeh ditutupin kain kafan dan batik. Muka keluarganye aye, mulai dari sepupu-sepupunye aye, enyak-babeh aye, encing-om nye aye, dan laennye, semuanye pade bener-bener merah, matanye sembab, bener-bener layaknye muka orang nangis deh intinye. Mereka pade doain nenek aye sambil nahan nangis dan bahkan ade yang akhirnye sambil nangis. Aye pun sedih bener karena neneknye aye meninggal.


Kalo orang ada utang meskipun di tutupin kan pasti keliatan. Apalagi Babeh tuh kalo beli apa-apa mending ngutang dari pada ngumpulin duitnye, padahal kan beli cash ama ngutang tuh duitnye lebih gede ngutang. Kan tetangga kite pan keluarga semua, pasti mao tau kan ape aje urusan rumah tangga Nyak ama Babeh. Apalagi tuh tuka mng kredit kan sering banget tuh ke rumah, kalo udeh abis cicilan pasti nelpon lagi but nawarin barang nyang baru ampe kaga pernah putus tuh cicilan. Namanye orang ditawarin kan makin tergiur ya, malah kesannye kan banyak utang ya. Soalnye kan cicilan itu tukang kredit nyang ke rumah jadi keliatan banget ama tetangga.


Dikata masa bocah emang waktunya kita bisa nyobain macem-macem, soalnya rasa kepengen taunya juga banyak bener. Waktu kecil dulu, pernah ngikut lomba masukin pinsil ke dalem botol. Di babak pertama kudunya menang, cuman gagal lantaran kelakuan sendiri. Jadi, waktu itu udah berasil masukkin pinsil ke dalem botol. Cuman, gara-gara yang laen belom pada bisa, kita nungguin biar ada temennya. Pas temen yang di sebelah udah bisa, jia malah langsung lari ngasih tau panitia. Lah, kita malah ditinggal. Orang yang ngeliat pada nyengir aja. Abis itu, dbilangin, kalo udah masuk pinsilnya langsung kasih panitia aja, kagak usah nunggu. Tengsin banget pas tau lebih mikirin orang. Jadinya malah kalah.


Hari jumat tiap muslim yang laki pada berangkat ke masjid siang bolong sebelom matahari penternya lempeng. Ada orang laki yang sengaja pake pakean yang cakep, cuman pake sendal yang buluk aja, lantaran sering banget sendalnya ilang. Hari itu, jia sengaja pake sendal jepit yang rada buluk biar kagak keder lagi. Abis solat jumat, jia kagak langsung pulang. Jia doa ampe mesjid kosong. Pas keluar dari mesjid, jia liat sendal tinggal satu. Jia bingung itu kayak bukan punyanya. Jia tegesin lagi, itu emang bukan punya jia cuman percis warnanya aja. Walopun itu sendal tinggal satu ama percis banget kayak sandal punyanya, jia kagak berani. Jia takut itu bukan hak jia. Jia takut kalo yang ngambil emang kagak sengaja, jia takut dosa. Akhirnya jia pulang nyeker, cuman atinya tetep anteng.


jika kalian melihat penampakan hantu di sekitar kalian, anggap saja hal tersebut merupakan halusinasi. Segeralah berpaling dari pandangan kalian di mana hantu tersebut menampakan wujudnya dan tetap berpikir positif. Semakin kalian yakin bahwa kejadian tersebut sekedar halusinasi, semakin kecil pula rasa takut yang ada pada diri kalian. angan pernah melihat wajah hantu tersebut. lantaran pola pikir kita yang tertanam selama ini bahwa wajah hantu sangatlah menyeramkan. Maka dari itu, jangan pernah melihat wajah hantu yang sedang menampakan dirinya. Itulah beberapa cara yang bisa kalian terapkan untuk mengurangi rasa takut saat melihat penampakan hantu di sekitar kalian. Dan yang pasti tanamkan jiwa positif, jangan terbawa negatif yang dapat menjerumuskan ke hal yang tidak baik.


Bukan karna ape-apr ya, cuman kan kotoran tikus tuh bikin jijik banget, bukan karna baunye doang, trus kotorannye juga beserakan juga karna tiap tikus tuh kotorannye bisa seumbuk sendiri. Udeh gitu juga sekali buang kotoran kan gak sekali, belom lagi kalo udeh berkembang biak, udeh susah dah ngusirnye. Mana suaranye berisim banget lagi kalo malem nyari makanan. Pokoknye menurut aye mah siklus idup tikus tuh ganggu banget dah. Pantesan tuh die bisa disebut hama karna emang bener bisa ganggu banget. Mangkanye tuh banyak banget racun atau jebakan tikus karna emang bikin kotor rumah banget ama kotoran die, bukan cuma bikin kotor tapi juga bikin rusak barang.


Waktu kelas 1 SD, ada program vaksin dari sekolah. Kebetulan pas kelas 1 itu, udah kagak dianterin apalagi ditemenin emak. Dokter ama perawat dateng ke tiap kelas ganti-gantian. Lantaran kalo anak kelas 1 pulangnya kagak nyampe siang, jadi dapet giliran pertama. Waktu itu saya kelas B, lagi masuk jem 9. Yang masuk sebelomnya, masuk pagi jam 7 itu anak kelas A. Jadi, kelas A dapet giliran paling pertama banget. Pas anak kelas A keluar ama abis disuntik, anak kelasan B ditakut-takutin. Ada yang nangis ketakutan, ada yang kabur ke kulem sekolah, ada yang ngibrit lari ke rumah. Posisinya waktu itu saya lagi kagak ada yang nemenin, kagak bisa kabur juga gara-gara rumah jauh dari sekolah. Mau nangis juga malu, kagak ada emak atawa orang yang bakal ngebaekin. Jadinya, saya pasrah. Ngeliat temen-temen yang duduk di bangku depan udah disuntik duluan, ada yang kejer banget, rasanya makin takut. Pas dokter dateng ke saya ama mulai nyuntik tangan saya, saya kaget, ternyata kagak senyelekit yang saya bayangin. Kagak ampe bikin saya nangis juga.


Pênolakan, gêdé atau kêcit, têtêp têrasa sêdih. Puguh pêrnah ada pênolakan nyang têrjadi dalêm idup kita, misalnyah pênolakan dari unipêrsitas impian. Kita bakal ngêrasa ditolak wayah ora dianggêp têrgabung, ora ditêrima, atau ora disêtujuin akan suatu hal. Pênolakan ngêlibatin kêilangan sêsuatu nyang kita milikin atau arêpin. Mangkin gêdényah tingkat pênolakan nyang dirasa ama mangkin muda usia sêsêorang ngêrasainnyah, pênolakan bisa bêdampak rosa. Pênolakan bisa ngêja kita ngêrasa ora cukup baèk dan ngêlakuin cara-cara kurang pas buat ora kêtolak lagi. Ngênolak sêsuatu duluan, misalnyah. Kalu êluh baru ajah ngêrasain pênolakan, bukan murun êluh ora bêrguna. Abis ngêprosès pêrasaan ditolak, kêluarin sêluruh kêmampuan lagi dah buat bêrusaha.


Elu pernah kena ludah orang laen? Aye pernah, tapi nyaris doang sih. Ceritanye, entu hari Jum’at, dari pagi sampe malem aye sibuk bener. Nah pas udeh beres semua urusannye aye, aye pun pergi ke mini market deket rumahnye aye. Jadi walaupun udeh malem, ya kagak nape deh ye. Nah pas aye mau belok masuk ke bagian depan mini marketnye – tempat parkir gitu – ade orang ngeludah sembarangan. Nyaris aje aye kena entu ludahnye. Walaupun die emang kagak ngeliat ade aye, kan tetep aje die kagak boleh ngeludah sembarangan. Asli deh, kagak kena aje aye jijik bener, ape lagi entu ludah orang laen beneran ngenain aye?


Strès têrnyata juga ngêmicu bau awak. Wayah strès, otak ngêlêpasin adrènalin ama kortisol kê dalêm aliran darah. Kêmudian sistèm sarap ngasih sinyal kêlênjar kêringêt apokrin buat bêkêringêt. Kêringêt nyang dipicu strès ora ada hubungannyah dêngan suhu èkstêrnal awak, ora hèran kalu kita ora bisa ngontrolnyah dêngan gampang. Kêlênjar kêringêt apokrin têrlêtak di bagian awak nyang ngêmilikin banyak folikêl rambut sêpêrti arèa gènital ama kètèk. Kêringêt dari kêlênjar apokrin cêndêrung lêbih têbêl ama lêbih kaya protèin ama lêmak lipid sêhingga ora hèran kalu bau nyang dihasilin lêbih nyêngat. Buat ngatasin bau awak akibat strès, pêrtimbangin buat ngêlakuin rèlaksasi sêpêrti yoga atau mèditasi. Rèlaksasi bisa ngêlatih awak buat ngêndaliin strès nyang ngêmicu kêluarnyah kêringêt.


Kagak semue orang nyang takut jarum suntik bise dibilang ngidap trypanophobia. Soalnye, orang nyang kagak ngidap ntu, biasenye normal bae ngerasa degdegan pas mao disuntik. Cuman, rase degdegan ntu kagak bakal betahan lame, alias kalo udeh kelar ditojos, ye, degdegannye juge ilang, terus kagak takut buat disuntik lagi ke depannye. Nah, ade orang nyang kagak sesimpel ntu. Die ngalamin gejale-gejale nyang banyak, terus bekelanjutan. Gejalanye: semalem sebelon disuntik bise insomnie, jantung degdegan parah, tensi naek, tangan gemeter, napas jadi cepet, mulut kering, badan keluar keringet dingin, pusing, mual, lemes, rasenye gelisah ame cemas bae, bahkan ade orang nyang ampe pingsan. Kalo udeh ngalamin gejala-gejala ntu, udeh dipastiin die ngidap trypanophobia.


Pasangan mudè-mudi ditêlanjangin amè diarak wargè ngidêrin dèsa sêudèh kêtauan bêduèan di dalêm sumur masjid di Dèsa Bendoharjo, Gabus, Kabupatèn Grobogan. Kêduè bocah ntu bêrinisial AN amè IF. Mêrèka kêtauan wargè lagi bêduèn di dalêm sumur masjid nyang didugè pèngèn bêrbuat mêsum. AN têrlêbih dulu kêluar amè langsung ditangkêp wargè, sêmêntarè ntu gacoannyè, IF, bêrusahè kabur amè ngêlakuin pêrlawanan. Tapi, wargè têrus mêgangin lêngênnyè biar kagak mèrad. Karna êmpêt, wargè kêmudian nêlanjangin AN amè kêmudian diarak ngidêrin dèsa. Kêduè bocah di bawèh umur êni kêmudian dibawè kê kantor polisi buat ditindaklanjutin olèh kêpolisian. Kêluargè dari kêduè bêlah pihak langsung ngêdatêngin Polsèk Gabus, sêmêntarè wargè Dèsa Bendoharjo ngêbubarin diri ninggalin Polsèk Gabus.


Tersangka kemudian memukul korban dengan menggunakan tangannye ke arah wajah korban, sehingga terjadi saling pukul dan tarik menarik antara tersangka dan korban. Beberapa saat kemudian dateng adik iparnye tersangka, Jeiny Nayoan (26) dengan maksud untuk melerai. Namun justru die kena pukul oleh tersangka dengan menggunakan sapu lidi yang bergagang kayu berulang-ulang," ujar Kabid Humas. Melihat situasi tersebut, ayah tersangka bernama Jemmy Pemba (60) datang, dan mencoba melerainye. Justru tersangka meresponsnye dengan menghantamkan helm ke arah kepala korban sehingga mengakibatkannye Jemmy Pemba jatuh ke lantai, dan pingsan. Kini tersangka sudah ditangkap dan berada di Mako Polres Tomohon untuk proses hukum lebih lanjut,” ucap Kombes Pol Jules Abraham Abast. Tersangka melakukan ntu semua lantaran kaga terima anaknye dipukul sama adeknye ntu.


Bejibun pengidap panic attack ntu pade khawatir, dan takut aje bawaannye akan kemungkinan mengalami serangan lain. Pengidap kondisi ntu bisa jadi merasa putus asa, dan malu karena kagak dapat melakukan rutinitas normal seperti orang lain. Berdasarkan informasi dari Anxiety and Depression Association of America, panic attack ntu sering terjadi pada akhir fase remaja, atau dewasa awal pada usia 18–25 tahun. Dari laman tersebut juga dijelaskan bahwa pengidapnya lebih bejibun perempuan daripada pria. Dalam mendiagnosisnye, psikolog atau psikiater dapat menentukan diagnosis serangan panik melalui wawancara medis mendetail dan pemeriksaan fisik. Orang dengan panic disorder memiliki gejala atau tanda sebagai berikut. Berkeringat secara berlebihan, merasa gelisah atau berpikir secara irasional, mulut terasa kering, otot menjadi tegang, merasa sangat takut, gemetar, sesak napas, jantung terasa berdebar, detak jantung meningkat, kram perut, nyeri dada, mual, dan pusing atau pingsan.


Ade pengalaman traumatis pas masih kecil? Trauma yang ialamin pas jaman masih bocah entu merupakan kejadian yang dialamin oleh seorang bocah yang bikin timbul ketakutan. Contoh-contah hal yang bisa jadi trauma pas jaman bocah entu misalnye adalah kekerasan, pelecehan, atau hal berbahaya dan bahkan ngancem jiwa. Pelakunye entu kagak cuma “penjahat” aje, tapi orang sekiar pun bisa. Adenye stres yang terus-menerus dirasain, kayak berade di tempat yang kagak aman atau jadi target bully, juga busa nimbulin trauma. Bahkan katenye, entu trauma ade potensi terus ade dan ade ngaruhnye ke kondisi psikologis saat dewasa. Nah bahaya bener ye trauma pas jaman bocah entu?


Kalo mao anak lebih ngehargain orang tuh emang harus di didik dari kecil, didik anak supaya lebih ngehargain kekurangan fisik orang. Ya namanye bocah kan emang polos, pasti nanya kalo ada sesuatu nyang baru die liat. Sebelumnye kite harus kasih tau tuh, kalo emang anak nanya di depan umum kite harus nyapein dengan sopan. Trus jangan lupa minta maap ama orang nyang punya kekurangan takutnye tersinggung. Nah, kasih tuh pemahaman kalo ada orang nyang punya kekurangan ga boleh nanya langsung di depan orangnye, kite suruh die nanya di rumah ato ga bisik-bisik. Trus, ajarin anak buat peduli ama orang-orang disabilitas contohnye, contohin tuh kalo die kesusahan gunain fasilitas umum.


Saya menabung itu sejak dari kecil, ibu saya selalu membiasakan saya untuk menyisihkan uang saku saya. Tak terasa memang setelah satu tahun uang tabungan yang saya peroleh dari hasil menyisihkan uang saku itu bisa saya gunakan untuk membeli tas, sepatu, dan baju baru tanpa minta pada ibu. Dari situ saya tahu mengapa ibu selalu membiasakan saya menabung dengan cara menyisihkan uang saku, lantaran disaat mendesak dan butuh uang pada waktu itu juga bisa menggunakan uang yang telah di tabung. Waktu itu tak mungkin ibu bisa membelikan tas, sepatu, dan baju baru secara bersamaan. Tapi lantaran ada uang yang telah saya tabung dalam waktu setahun ibu bisa membelikan saya semuanya walau ibu hanya menambah kekurangan uang yang tak banyak itu.


Kalo dapet undian nyang dikirim dari sms, wa, ato telepon jangan langsung seneng dulu. Kite perlu bener-bener cermat untuk tau undian in tuh asli apa palsu. Cara ngeceknye udah gampang, kite perhatiin tuh nomornye jangan cuma profile picturenye. Trus liat dah tuh nomor wanye terverifikasi apa kaga. Kaga cuma itu, sekarang layi model juga tuh ngirim-ngirim alamat web palsu. Bahayanye alamat web palsu ini tuh busa akses data kite. Modus penipuan makin berkembang ngeliat teknologi juga makin berkembang. Dengan perkembangan ntu, kite juga dituntut buat banyak belajar pan sekarang ilmu bisa diakses di mane aja, udeh gitu kagaa usah pake ngeluarin duit alias gratis.


Wayah onoh malêm Minggu, Mawa ama kawannyah lagi nongkrong ama bocah-bocah gang di dêpan jalan. Ngêjêlang dini ari, wayah nyang laènnyah udah pulang kê rumahnyah masing-masing, tibang Mawa ama kawannyah lagi kongko-kongko. Ujug-ujug dari arah gang sêbêlah nongol sêsêorang nyang bêjalan sêmpoyongan sêmbari mêgang pêrut ama kêpalanyah nyang ngocor pênuh darah. Kêpala ama pêrutnyah pênuh luka bacokan nyang nganga. Darah ngocor dari kêpala ampè ujung kakinyah. Bajunyah go udah ora kêliatan lagi bêntukannyah karna pênuh darah nyang ngocor baè dari kêpala ama pêrutnyah. Mungkin karna kêabisan darah, orang onoh limbung, têrus tumbang kira-kira 3 mètêr di dêpan Mawa ama kawannyah. Diah kêlojotan sêpêrti ayam nyang abis disêmbêlèh sêkitar bêbêrapah mênit ampè akhirnyah mênêng ora bêgêrak ngêmbusin napas têrakhir. Mawa ama kawannyah bêgidik ngêri. Onoh adalah pêngalaman pêrtama dalêm idup Mawa ama kawannyah nêmpo orang nyang sêkarat di dêpan mata.


Dalêm rêkaman kamèra CCTV nyang piral di mèdia sosial, kêliatan sêorang oknum polisi ngêlakuin pêngancêman di sébuah Pondok Pêsantrèn Tahfidzul Qur'an Imam Al-Zuhri di Kêlurahan Samata, Kêcamatan Somba Opu, Kabupatên Gowa. Ora tibang ngancêm, oknum polisi juga bahkan nyaris ngêgêbuk ama nodongin sênjata api miliknyah kêpada sêjumlah santri pondok pêsantrèn. Ancêman ama intimidasi dêngan pênodongan sênjata api ênih mêrupakan tindakan kriminal nyang ngêlanggar hukum ama mêrupakan bentuk kêjoliman nyang kudu diusut. Tindakan ênih juga mêrupakan pêlanggaran têradêp hukum ama ètika Islam. Pada hadis riwayat Bukhari dari sobat Abdullah bin Umar r.a., Rasulullah Saw. nyêbutin bahwa orang nyang ngancêm ama ngintimidasi sêsama manusia tanpa alêsan nyang bênêr ora dianggêp sêbagè bagian dari (akhlak) umat Islam.


Saya dalah siswa lulusan sekolah swasta di Jawa barat. Berniat masuk kuliah jalur SNMPTN dengan pilihan satu masuk UGM dan pilih kedua unsoed sama sama memilih jurusan hukum. Sering sekali di ksih tahu untuk jangan terlalu berharap pada SNMPTN, tapi saat itu saya bebal sekali alhasil saya sangat berharap untuk bisa masuk lewat jalur SNMPTN sampai berleha-leha dalam belajar untuk menghadapi SBMPTN kelak. Itu adalah kesalahan yang fatal. Sampai tiba akhirnya pengumuman di tanggal hari-H kelulusan SNMPTN. Situs sempat down lantaran banyak yang masuk, saya sempat pasrah lantaran saya tahu nilai saya tidak setinggi itu untuk masuk UGM lewat SNMPTN apalagi jurusan hukum. Saat itu banyak pilihan situs yang yang bisa kalian pilih untuk mengurangi lonjakan banyak nya masuk peserta lewat situs resmi ltmpt, akhirnya saha masuk lewat situs SNMPTN UGM. Dan jreng saya masukan nama dan nomor peserta berikut tanggal lahir kalau tidak salah, hasilnya? Sungguh membuat saya down saat itu. Garis merah dengan kata tidak lulus membuat saya hilang harapan untuk sementara.


Sewaktu sebeloman puasa ntu enaknye kite nyari baju-baju buat di pakenye pas lebaran. Karena biar puasanye kite enak nyaman kaga ke ganggu yekan. Nah tapi kite simpenin dah ntu baju baru pade. Karena kalo bocah ngeliat baju baru bawaannye pasti kepengen dipake. Tapi kaga bocah aje biasanye pengen pake baju baru kalo ngeliat baju baru. Nah ntu die sekalinye kalo lagi nyari ntu baju baru, susahnye bukan maen dah rasanye.  Tapi kalo lagi kaga dicari kayanye bececeran ntu baju, pilihanye seabrek perasaan mah. Kalo belum nemu barang yang kite mau pake kaga bakal mau pulang dari ntu tempat belanja, pokoknye harus cari ampe dapet. Kalo udeh dapet ntu barang yang kite cari baru dah girang ati lega dan mau pulang.


Ulang taun adalah wayah nyang ditunggu-tunggu bocah. Bisa ngêdapêt hadiah adalah salah atu alêsannyah. Sêlaèn onoh, ada kêbanggaan juga karna dirinyah bêtambah gêdé. Buat ngêlêngkêpin kêbahagiaan mêrèka, orang tua tumannyah ngêgêlar pèsta ulang taun. Pèsta atau ora, sêbênêrnyah bukan masalah. Tapi, kalu orang tua mutusin buat ngêgêlar pèsta, baèknyah nanyain dulu kêpada bocahnyah nyang mao ulang taun, têrutama kalu mêrèka udah bisa diajak bêdiskusi. Ngasih tau mêrèka dulu adalah hal nyang pênting. Kalu bocah sêtuju ngêgêlar pêsta, momèn ênih bisa dijadiin orang tua buat ngajarin bocah cara ngorganisasi sêbuah acara, dalêm hal ênih ulang taun. Diskusi kèk gonoh sêkaligus ngajarin bocah têntang sêbuah pêrêncanaan.


Elu ade kagak temen yang hobinye entu ya ade-ade aje kelakuannye? Nh si Wila enih, termasuk orang yang ade-ade aje tingkahnye, mulai dari aneh sampe jorok pun die lakuin. Nah suatu hari pas die kuliah semester 1, pas malemnye di rumah, die buang aer besar tapi bawa hape. Nah pas mau pencet tombol pembersih closet, die liat kotorannye entu ade yang berbentuk paha ayam bawah. Entah dari mane idenye, die foto entu kotoran dan die kirim ke beberape temennye dan suruh mereka tebak entu ape. Pas besokannye die cerita, aye bener-bener jijik! Bisa-bisanye die ngefoto kotoran abis itu disebarin ke beberape temennye dan nyuruh temen-temennye nebak? Nyok bertingkah normal aje!


Selaen malu, ketauan nyontek tuh bikin idup kaga tenang banget. Masalahnye tuh waktu ketauan nyontek nyang diambil tuh kartu ujian aye, sedangkan besoknye masih ada beberapa hari lagi ujian. Trus kalo kite kaga bisa nunjukin kartu ujian kite kaga boleh ikut ujian lagi. Gara-gara itu aye kaga napsu makan trus kepikiran besok takut kaga bisa ikut ujian jadi belajar aje kaga konsen. Trus pas besoknye aye malu juga tuh temen pada nanya kelanjutan dari kartu ujian aye kan. Pas pembagian soal kartu aye ditanyaim trus aye bilang disita, akhirnye di suruh turun tuh selesain masalahnye. Ya akhirnye aye pasrah ada ama keadaan.


Wira tidak menduga jika kupon undian yang dia masukkan saat belanja bahan bangunan di Mitra Bangunan ternyata membuatnya memenangkan hadiah utama mobil undian rezeki mitra periode 2020-2021. Wira mengatakan rezeki ini sebagai hadiah menjelang pernikahannya yang akan dilangsungkan tahun depan karena saat ditelepon untuk konfirmasi sebagai pemenang, dia tengah di jalan menuju rumah calon istrinya. Pas di depan rumah calon istri banyak telepon masuk, saya angkat rupanya telpon dari Mitra Bangunan bilang saya menang undian, sempat tidak percaya daan menduga itu telepon penipuan tapi karena disuruh datang langsung ke toko dan bawa KTP dan potongan kupon undian baru saya percaya," ujarnya ditemui di sela penyerahan hadiah grand prize mobil Honda Mobilio.


Elu pernah diludahin orang laen? Kagak sengaja kena gitu misalnye? Nah aye pernah kena ludah. Tapi bukan ludahnye orang laen, melaenkan ludahnye monyet. Pas aye kecil, aye diajakin encingnye aye buat ningkring sore vila deket rumah neneknye aye. Nah di bagian belakang entu vila, banyak kandang hewan, salah satunye monyet. Aye pun nyamperin entu kandang monyet berbulu cokelat terang. Tapi kagak lama kemudian, entu monyet ngeludahin aye. Jelas aje aye kaget dan jijik bener karena kena ludah. Elu tau kagak kenape aye sejijik entu karena kena ludah? Nah ternyate katanye, salah satu penyebab munculnye rasa jijik entu adalah hal yang keluar dari tubuh, misalnye ludah. Jadinye wajar aje aye jijik bener kena ludah, apelagi ludahnye monyet!


Ada orang laki jadi tersangka gara-gara ngancem. Di satu perumahan ada orang yang lagi ngebangun atawa ngerehab rumah. Nah, rumah ini dempetan ama rumah tangga. Lagi ngebangun atawa rehab pasti ada getokan-getokan ke tembok. Gara-gara suara getokannya kenceng, ada tetangga yang gedeg, ngerasa keganggu. Nah, tetangga ini ngasih peringatan, tapi ama kuli bangunannya kagak dieroin. Besokannya, tetangga itu ngasih peringetan lagi ke kuli, kagak dieroin lagi. Kuli yang masih getok-getok tembok beton itu kayak lagi ngaru-ngaruin tetangga ini. Tetangga ini mangkin gedeg, akhirnya dateng nodongin pestol ke kuli. Si kuli ini langsung berenti getok-getok tembok. Ngeliat pestol ditodongin gitu, badan di kuli langsung ngerengked gara-gara takut. Badannya ampe geget gitu. Si tetangga ini nodongin pestol sembari ngancem kuli. Jia bilang dibanding kena kaki, mending berenti sekarang. Si tetangga itu pake pestol air soft gun buat ngancem kuli. Abis dari situ, kuli langsung lapor polisi gara-gara udah ketakutan ampe badannya anyep kayak gitu.


Bilangin anak dari kecil buat kaga satu tempat alat makan ama orang tuh perlu, selaen kite jijik ama liur orang karna buat ngelindungin anak kite. Dulu orang tua aye meh belon ngasih tau kalo ama orang tuh jangan 1 alat makan karna bisa ketularan penyakit, tapi karn pas gede udeh tau kite jadi waspada tuh ama hal sepele kaya begitu. Untung selama maen kaga ada temen nyang punya penyakit bawaan kaya temen aye nyang namanye si ulan. Dulu tuh aye cuma dibilangin kaga boleh 1 gelas ama dia karna teryata keluarganye tuh punya riwayat sakit TBC. Jelas kan ngeri kalo kite ampe ketularan, cuma Nyak kaga jelasin sampe situ jadi akhirnye aye cari tau sendiri.


Kêgiatan sêkola pormal ora têlêpas dari bêrbagè ujian, di antaranyah bêrikut. PH (Pêmontênan Harian). Aspèk pêmontênannyah adalah ulangan arian, tugas, ama pêrilaku sêlama pêmbêlajaran bêrlangsung. Têrus, PTS (Pêmontênan Têngah Sêmèster), yakni ujian nyang disêlênggarain sêkola buat montên capèian pêmbêlajaran sêlama sêtêngah sêmèstêr. Sêlanjutnyah PAS (Pêmontênan Akhir Sêmèster), yakni ujian nyang disêlênggarain sêkola buat montên capèian pêmbêlajaran sêlama atu sêmèstêr pada akhir sêmèstêr gasal. Bêrikutnyah PAT (Pêmontênan Akhir Tahun), yakni ujian nyang dilaksanain sêkola buat montên capèian pêmbêlajaran di akhir sêmèstêr gênêp dalêm jangka dua sêmèstêr. Têrus, US (Ujian Sêkola), ujian nyang dilaksanain sêkola buat ngukur kêmampuan siswa têradêp mata pêlajaran nyang ora diujiin wayah USBN. Têrakhir, USBN. Pênyusunan ama pênêtêpan kisi-kisi USBN disusun ama Badan Standar Nasional Pêndidikan (BSNP).


Sewaktu ntu zaman aye kuliah, aye punya temen deket dari zaman aye sekolah menengah pertama. Aye kenal udeh dari zaman sekolah menengah pertama, abis ntu pas sekolah menengah ke atas kite berdua kepisah, kaga barengan lagi sekolahnye, keterimanye di beda-beda sekolah. Tapi walaupun begitu, kontakan tetep lewat telpon seluler, walaupun ketemunye mah jarang, karena sibuk sama urusannye masing-masing. Sampe pas udeh kuliah pun aye tetep berteman baik dan deket sama die, malah makin deket. Die kan udeh tau ape aje kedemenannye aye kan tuh. Suatu waktu pas aye lagi ulang tahun, aye pas banget dah tuh lagi mau ketemu sama die. Aye kaga mikir yang gimane-gimane dong ye, taunye die nyamper aye ke tempat les terus anter aye pulang ke rumah. Eh taunye kaga die ngajak aye jalan, terus kasih aye kejutan ulang tahun dan die ngasih hadiah yang bener-bener bikin aye girang banget.


Kalo mao ajak hewan piaraan pergi keluar ya harus lebih diperhatiin lah masalah buang kotorannye. Kaya di liar negeri gitu, kalo lagi ngajak anjingnye pergi ke taman atau kemana gitu tiap anjingnye buang kotoran tuh dipungut teus dibuang ke tempat pembuang kotoran hewan. Untungnye di sono mah udah di sediain banget tuh masalah kebersihan lingkungan. Lah kalo di sini mah acih ga acuh masalah kebersihan. Mereka nganggepnye tuh udeh ada orang nyang bersihin aje. Padahal kan kite tau kalo kotoran anjing tuh najis. Ya dipikirin lagi lah kalo mao bawa anjing jalan-jalan ke luar. Jangan ampe kotorannye itu ganggu orang laen.


Sebelom mati semua orang pasti ngerasain sekarat. Badan orang yang mau ngelewatin sekarat itu ngalamin perobahan di badan. Sekarat itu tahapan yang bakal dialamin badan ngedeketin mati. Di waktu-waktu kayak gitu, badan nyiapin diri buat berenti bekerja ama berfungsi. Cuman, tiap orang ngalamin sekarat yang laen-laen. Waktu yang dialamin ama kondisinya semua laen. Ada orang yang ngalamin kagak sadar ampe behari-hari. Ada juga orang yang ngalamin kagak sadar itu itungan jem. Ada juga orang yang tau-tau muncul sekarat, kagak lama langsung modar. Lama ama cepetnya orang yang ngalamin sekarat itu bergantung ama cepetnya badan matiin semua yang ada di dalemnya, dari jantung ampe napas. Selaen itu, dari penyakit ama pengobatan juga bisa ngaruin sekaratnya. Dari sono bakal keliatan badan yang mau ngadepin kematian yang bisa laen-laen tiap orang.


Lona dan Chris udeh lama bener pacaran. Sejak mereka kecil, mereka entu sahabatan. Selalu ke mane pun bareng. Pas udeh remaja, mereka berubah jadi sepasang kekasih. Lona entu kagak kenal takut dan hobinye nyoba enih dan entu. Sementara entu, cowoknye implusif, sering ngelakuin sesuatu tanpa mikirin resikonye. Mereka pas lagi maen berduaan di rumahnye Lona yang sepi bener karena orang tuanye pade kerja, sedangkan para pembantu ade di rumah bagian bawah, dan Lona serta Chris maennye di kamar Lona, ya entu di lantai atas, akhirnye mereka berdua ngelakuin sesuatu. Pas beberape hari kemudian, Lona pun kaget karena die tiba-tiba hamil.


Kalo aye takut sendirian di rumah biasanye aye nyetel tipi aje kalo ga nyetel lagu biar gede. Trus kalo lagi sendirian aye biasanye ngedekem bae tuh di kamar ampe lakj aye pulang. Trus siapin minum ama cemilan biar kaga keluar-keluar kamar lagi. Nah, nanti keluarye kalo laki aye udeh pulang. Kalo sendirian kan tuh kaga bisa tidur, jadi biar kaga mikir nyang aneh-aneh mending aye nonton youtube kalo ga nonton film di netflix. Kalo ade orang aje nyang ngetok pintu kaga aye buka karna aye kan takut ye di rumah sendirian. Takut orangnye juga orang jahat, lagian kan aye juga baru tinggal di lingkungan ini.


Pênyidik Polrès Bogor udah mêrèksa Urip têrkait dugaan ngêrèkayasa kêmatiannyah. Sêlaèn Urip, bininyah juga dipêrèksa sêbagè saksi. Urip datêng kê Mapolrèsta didampingin pêngacaranyah buat ngasih kêtêrangan têrkait pidio nyang sêmpêt ngêhèbohin jagat maya onoh. Dalêm pidio onoh, Urip idup kêmbali sêudah dinyatain mêninggal dunia. Dari kêtêrangan sêmêntara, Urip ngakauin bahwa diah bêpura-pura mêninggal dunia. Urip ngêrèkayasa kêmatiannyah barêng ama bininyah. Mênurutnyah, idè ênih nongol lantaran kêduanyah udah ora kuasa nahan rasa jêngah ngêmilikin utang amat pantastis, yakni sêgêdé Rp1,5 miliar. Sêlaèn jêngah, Urip nèkat bêpura-pura mêninggal dunia juga karna ngaku kêpojok ama kêlimpungan ora bisa ngêlunasin utangnyah nyang bêgonoh gêdé.


Waktu entu lagi bulan puasa, hari masih gelap. Tapi karena bulan puasa, aye yang masih ngantuk ini maksain diri buat bangun. Pas aye bangun buat antre badogan sahur, antreannye udeh panjang. Udeh banyak juga temen-temen aye yang laen lagi pade ngebadog. Karena entu masih dini hari, jadinye kagak Cuma aye aje yang matanye masih setengah melek, temen-temennye aye yang laen juga mukanye masih pade ngantuk. Nah akhirnye antrean aye makin deket buat ambil badogan. Tapi ternyata pas aye liat, nasinye sisa secentong. Yaudeh aye tetep mau kan. Eh tapi tiba-tiba, anak SMA baru yang ngantre di belakang aye, nyerobot antreannye aye. Jadinye, entu nasi yang sisa secentong diambil sama die. Jelas aje aye marah bener karena diserobot dan jadinye kagak dapet nasi, kudu ke bawah buat antre bareng anak SMP. Tapi karena masih subuh, akhirnye aye pun cuma bisa mendem entu emosi marah karena diserobot.


Saban ari guah ama kêlima têmên guah kêtêmu di sêkola, pênuh obrolan ama khayalan. Ari dêmi ari kita laluin barêng. Pêrtêmênan kita mangkin ari mangkin êrat, bahkan udah kèk kêluarga dèwèk. Kita barêng-barêng ngêwujudin mimpi dan saling ngasih sêmangêt. Ari dêmi ari, minggu dêmi minggu, bulan dêmi bulan pênuh ama canda dan tawa. Ora têrasa waktu ênih nongol juga, yakni wayahnyah kita lulus SMP dan kudu saling têpisah dêmi masing-masing mimpi kita. Hal nyang paling nyêdihin adalah mangkin lama kita mangkin kêilangan komunikasi nyang ngêja pêrtêmênan kita mangkin jauh. Karang guah tibang bisa bêdoa nyang têrbaik buat guah ama êluh pada sobat guah.


Disgusting Food Museum di Malmo, Swèdia, bêrhasil ngêja pêngunjungnyah jêmbêr ama ênêk. Hal onoh kêliatan wayah musèum nampilin 80 ganyêman paling jêmbêr nyang dikonsumsi di sêluruh dunia. Disgusting Food Museum ngundang pêngunjung buat ngêjêlajahin dunia ganyêman ama nantang pêmahaman mêrèka têntang ganyêman apah baè nyang bisa ama ora bisa diganyêm. Saban ganyêman kudu ngêmilikin kêmampuan nyang bisa ngêja orang pèngèn muntah, êntah karna aroma, rasa, pênampilan, atau tèksturnyah. Mênurut Andreas Ahrens, kurator ama dirèktur musèum onoh, ganyêman nyang ditampilin go kudu dianggêp lêjat di suatu daèrah. Rasa jêmbêr adalah sêbuah èmosi unipêrsal nyang ada pêranti ngingêtin manusia dari suatu ganyêman nyang bêpotensi bêrbahaya atau bêracun.


Zaman sekolah merupakan zaman yang seru banget, rasanye seru banget, temen-temen kalo ulang tahun saling memberikan kejutan, baik berupa hadiah maupun kejutan pesta. Bener-bener girang banget waktu abis pulang sekolah tau-tau rumah aye, dan kamar aye di dekor sedemikian rupa cantiknye karna buat ulang tahun aye. Bejibun temen-temen aye pade dateng buat kasih kado, kue, dan sebagainye. Mulai dari temen sekolah dasar menengah pertama, menengah atas, sampe kuliah. Semuanye pada dateng bikin saya girang banget. Abis ntu aye traktir dah temen-temen aye beli makanan deket rumah aye, kebetulan emang pade doyan banget sama ntu ganyemannye. Ntu moment merupakan suatu hal yang kaga bisa dilupain banget dah pokoknye.


Sakit hati, marah, ama kesal bisa bercampur ngêjadi atu wayah êluh dikêtawain di dêpan kelas. Tapi, hal onoh ora lantas ngêjadi alasan buat membalas dêngan melakukan hal nyang sama têradêp mêrèka nyang ngêtawain êluh. Teruslah tingkatkan kemampuanmu. Ênih cara elegan nyang ora bisa êluh kesampingkan biar ora dikêtawain di dêpan kelas oleh têmên-têmênmu. Êluh boleh ajah merasa udah ngêmilikin kemampuan tinggi dalêm atu bidang, tapi pasti akan ada pandangan berbeda dari orang laèn. Karna onoh ontong pernah berhenti buat bêlajar. Wayah Êluh berhenti pada atu titik, meski masing bisa terus berkembang, mangka êluh seolah membuka jalan bagi orang laèn buat meremehkan êluh. Kemampuan nyang di atas rata-rata akan mengubah penilaian têmên-têmênmu dari ngêtawain ampè akhirnyah menghormati.


Troma wayah kêcit mêrupakan ancêman-ancêman parah nyang kêtanêm ama ngêrêsêp pada diri bocah sêhingga ngêrobah pisiologis. Sêbabnyah bêragam, mulè dari pêngabèian ampè idup barêng orang tua atau orang laèn nyang bêjuang sêmbuh dari suatu penyakit, kêtêrgantungan obat, bahkan bêrusaha pulih dari gangguan kêsèhatan mèntal. Prilaku sêsêorang di umur dèwasa ora nongol sêcara dèwèkan, sêbagian bisa bêrasal dari pêngalaman troma wayah kêcit. Troma wayah kêcit ênih ora bisa ilang bêgonoh baè abis kita bêranjak dèwasa. Mêrèka kudu dapêt pêrlakuan khusus supaya rêda atau ora ngêganggu, bahkan ngêbahayain bagi kêsêarian. Misalnyah, dêngan ngêmêrèksain diri kê psikolog, psikiater, ama ngêlakuin pêngobatan atas rèkomendasi ahli.


Lagi di posisi kena todong senjate, emang bikin kite mao cenderung lebi nurut ame nyang nodong, apelagi kalo kagak ade kekuatan buat ngelawan. Cuman, rase takut pas ditodong senjate juge bise bikin otak kite mikir kagak rasional, tapi nyang penting lolos dari todongan. Ade kejadian, lagi naek angkot, due enyak-enyak lagi duduk bae nunggu ampe tujuan. Di tenga jalan, ade wedon naek. Awalnye bae-bae aje, ampe ujug-ujug ntu wedon nodongin piso ke enyak-enyak ntu. Panik, due enyak ntu lebi milih buat loncat dari angkot nyang mereka tumpangin dibanding kudu luka-luka kena senjate ato nurutin kepengenan si wedon. Walopun badannye akhirnye tetep luka-luka, cuman due enyak-enyak ntu ngerasa lebi bae usaha nyelametin diri dulu daripade nyerah gitu aje. Tetep bejuang walopun takut setengah modar!


Sepupu aye tuh lama-lama juga kapok karna udeh 2 kali nabrak orang trus akhirnye diomelin juga. Sebenernye tuh rem sepeda tuh sengaja di blongin solanye si sepupu aye tuh wataknye agak keras trus kaga denger kata pisan. Mana kalo maen juga jauh-jauh banget lagi, kan ngerinye tuh ilang di bawa ama orang. Namanye bocah kan kaga ngarti kalo diiming-iming apaan juga takutnye mau ikut bae. Dari situ tuh ade ide buat blongin rem sepeda, eh tetep aje nekat dipake. Pas udeh 2 kali jatoh baru dah punya rasa takut tuh karna nyang sakit kan diri die sendiri., jadi die udeh ngersain sendiri gimana rasanye jatoh.


Trauma ama banyak orang juga jadi melebar ke kehidupan sehari-hari. Gara-gara dari kecil sering denger orang tua berantem, trus keluarga berantem, trus juga diomelin di depan banyak orang. Ampe sekarang aye kaga suka ama suara nyang terlalu gede trus terjebak di dalem satu kerumunan. Mangkanye ampe detik ini aye kaga pernah ngerasain nonton konser, jadi laga suka ama suara bising, ama teriak-teriak tuh jadi kaga suka. Mangkanye kalo mau nyegerin otak, aye lebih suka menyendiri trus di tempat nyang tenang. Karena dengan begitu aye kaya ngeras kaga pinya beban. Pelarian aye cuma dirasa sepi, tapi trauma aye tuh kaga bikin aye suka menyendiri dan tetep normal bertemen.


Êluh mungkin pêrnah ngêrasa jêmbêr atau barangkali êmpêt wayah ada pêngêndara di sêkitar kêndaraan êluh ujug-ujug ngêludah. Onohlah pêrlunyah ètika. Sêpêrti tata krama nyang udah êluh kênal, êluh dilarang ngêludah sêmbarangan. Bêgonoh go wayah bêkêndara. Lalu, pêgimana caranyah kalu ngêdadak ada aèr liur nyang kudu êluh buang wayah lagi bêkêndara? Pêrtama, usahain buat nahannyah ama sigrah nyari têmpat di pinggir jalan nyang bisa êluh gunain sêbagè têmpat pêranti ngêbuang ludah. Kalu poin pêrtama ora ngêmungkinin, misalnyah karna lagi bêrada di têngah kêmacêtan jalan atau sêbab laèn, têtêp ora ada alêsan buat ngêbuang ludah sêmbarangan. Gunain sêlampè pribadi. Bisa juga ngêgunain tisu atau bênda-bênda nyang bisa ditêmpatin sêbagè alat pênampung. Lalu, taro di têmpat sampah atau têmpat-têmpat kêtutup. Ontong lupa buat sigrah ngêbuangnyah kalu êluh udah sampè di lokasi tujuan.


Nah pindah ke rumah sakit kedua, aye bener-bener diperlakuin dengan baik dah. Ruangannye juga ada ruangan khusus anak jadi nyaman banget di rawat di situ. Emang beda si kalo rumah sakit pertama kan aye rumah sakit negeri, nah pas pindah aye dapet rumah sakit swasta. Jadi, keliatan banget tuh perbedaan pelayanan trus ama perbedaan duit nyang dikeluarin. Cuma di rumah skait nyang kedua aye bener-bener dimaksimalin tuh penyembuhannye soalnye aye uden kritis. Selama aye diperiksa tuh suster nyang dari rumah sakit pertama abis kena maki dokter aye di rumah sakit kedua. Soalnye nyang mereka lakuin tuh udah fatal baget bisa bikin nyawa melayang.


Di kampungnye Doel, engkong ame empengnye meliara ikan banyak bener, ampe kudu ditaro di empat kolam gede. Empat kolam ntu cuman dipisah ame tembok setinggi dada orang dewase, terus di tengah-tengah empat kolamnye dibangun saung ato bangunan kecil buat jadi tempat istirahat kalo mancing, ato bise juge jadi tempat mantau kolamnye ndiri. Di saung ntu, lagi rame kumpul encing ame encangnye, beberape ade nyang bari mancing. Iye, ikannye bole dimakan ndiri. Begitu ketangkep, bakal dikumpul di atu ember dulu, sebelon nanti dibersiin buat dimasak. Abis atu ember penuh isi ikan, Doel disuru ame encingnye buat bantuin bersiin ikan di belakang saung. Doel nurut bae, cuman die nyusul ke belakang saungnye, jadi nyang bawa ntu ember sodarenye nyang laen. Begitu ampe belakang saung, Doel mendadak mual gegara nyium bau amis nyang semerbak bener. Die kagak masalah sebenernye ame bau amis, di rume juge sering bantu Enyak masak ikan. Cuman, enih gegara ikannye seember, jadi bau amisnye juge bekali-kali lipat. Buset, belon juge bantuin bersiin ikannye, Doel ude lemes aje gegara jijik bangat ame bau amisnye. Begimane, enih?!


Sewaktu ntu lagi pas mau belanja beberapa kebutuhan, aye pergi dah tuh ke minimarket. Pas tiba di sono aye lagi belanja-belanja liat-liat kebutuhan ape aje yang kudu dibeli buat rumah. Udeh selesai dah kan tuh aye belanja, aye ngantri lah mau bayar di kasir. Pada saat aye ngantri mau bayar di kasir, kejadian mencekampun terjadi di antrean kasir di ntu minimarket, terlihat ade seorang pria yang lagi marah-marah karena kagak terima dirinye direkam oleh ponsel pelanggan minimarket yang laen, yang gedek pada tindakannye menyela antrean. Pria tersebut marah-marah kepada pelanggan minimarket yang merekamnye, sampai-sampai menyeruduk seorang anak kecil di depannye. Menurut keterangan pengunggah, diduga pria yang marah-marah itu menyerobot antrian yang ada di salah satu minimarket. Bukan cuma sewot, pria yang marah-marah tersebut hendak akan mengambil paksa ponsel yang sedang digenggam oleh perekam video ntu, pokoknye agak mencekam dah suasananye jadinye, abis ntu aye langsung pulang aje dah.